Pels puchos amb cocacola a la fresca\nPels moments de confessiones\nPer la Dani compartida\nPer l'espatlla que hi és quan la necessito\nPer la que em fa patir\nPer la que s'aixeca amb ganes després d'alguna caiguda\nPel fernet i les neteges estomacals del matí\nPer les nits que acaben totes de diferent manera\nPer la visita a una disco gay que encara ens queda\nPel viatge que fem al mateix país\nperquè encara que jo estigui a l'altra punta, estaràs amb mi\nperquè no serà el mateix sense tu.\nPer tot això i per tot el que em descuido.\nMOLTES FELICITATS AMOR!!!!!\n(pel fotolog aquell que un dia em vas ensenyar.....aviat ho semblarà el meu!)\nPublicat per Anna Mujal i Colilles a 10:22 Cap comentari:\nS'obre la porta del futur....tancaré la del que ara és present, i demà ja serà passat??\nAgafo l'ordenador i em plantejo com enfocar aquest discurs….que si una comparativa amb el Tour de França, que si el tren que ens deixa en una estació, que si el camí de la vida….inclús em plantejo fer un símil entre el què deixem enrere i un exercici del matlab….prou! això ja degenera massa…..\nFent un recordatori mental per intentar reflectir de manera original tot el que les meves companyes i companys esperen sentir, arribo a la conclusió que no em puc deixar ni un minut dels anys viscuts aquí…..perquè estic convençuda que, qui més qui menys, n'ha passat de molt intensos.\nProbablement a algunes se'ls hagi borrat de la memòria el primer dia de classe. Altres recorden inclús quants minuts van fer tard a l'aula concreta amb el professor de torn, i qui va ser la primera persona que van conèixer. Però el que segur que tothom recorda és la primera ensenyança de l'escola: oblida't de com has estudiat fins ara; després d'un nadal sense ni dos minuts per obrir el pijama que t'ha regalat la tieta, només has aprobat economia, i la quantitat de zeros farien bonic darrere un u guardats en un compte bancari. Però és igual; tots ens sobreposem a aquest primer llindar, canviant també la visió del malanomenat repetidor. No se li diu repetidor a partir dels examens de gener…..se li diu semideu.\nBé, un cop passada la fase selectiva, penses el que sempre t’han dit a casa arribes al final de la costa i que a partir d'ara serà tot baixada (vaja, com si estiguéssim al Tour de França), et trobes que a segon fas amigues i amics de nou, i que a més la quanitat de treballs és tan gran que s'amunteguen els apunts i els dossiers i els examens resolts a sobre el teu escriptori de tal manera que arriben a fer-se invisibles, mentre continues pensant que ara ja és costa avall….(ilusa!) I això no només ho fas tu….ho fan tots. Dines a la plaça fent el hippi amb un tupper que, si no t'ha preparat la mare, és perquè l'has fet al matí a correcuita agafant les quatre sobres que hi havia a la nevera i que ni tant sols t'has fixat què eren….admires als maromos de cinquè que superen la categoría adjudicada al repetidor de primer, passant a ser autèntics déus; i al maig t’estresses quan de sobte descobreixes que tens una pila d’apunts i dossiers de la taula acumulant tanta pols, que criden que els obris si no vols córrer el perill d’acumular-los de nou l’any següent. Però a tercer….no se’t acumulen els de segon, se’t acumulen els totxos de sòls de la noia que ens ha ajudat a aprobar a tots, se’t acumulen els examens resolts d’ampli de mates, el llibre de medis que té el seu lloc fix…….l’egozcue i els seus tans per u,…..i de sobte et trobes recordant al profesor de primer que us va dir el primer dia: “mirad alrededor, de los que teneis ahora, no quedará ni uno”….i mires als companys amb els quals prepares el pas d’equador, i no et sembla que n’hagi marxat tants.....(QUE RÀPID QUE ENS N’OBLIDEM!).....el pas d’equador.....els cascs i els premis al més lligón, a la més pallassa, a qui es passa més hores al bar....\nI descobreixes el bar (sobretot els que no l’han descobert a segon). I el Vicente col·labora en l’organització del viatge a quart. Aquell viatge que algú realment generós decideix organitzar, amb l’ajuda i coordinació de totes.......aquell viatge que financies amb les festes universitàries (qui hagués dit que a camins es feien festes universitaries??).......sobretot la de setmana cultural......no donaré més detalls.\nI tot seguit, una setmaneta a l’estat espanyol. On descobreixes que es pot menjar sense pagar ni un duro, i dormint dues hores en un autobús.\nUn cop ets més amunt de la carrera, t’adones que la costa avall que veies a segon estava molt lluny de la realitat. Que a cada curs la costa es feia més forta.....però com que pedales amb el pelotón de l’equip (ja torna a sortir la volta a Catalunya), no se’t fa tan dura.\nI alguns decideixen marxar.......i algunes es queden........i arriba l’acte de graduació.\nAleshores reflexiones sobre els tòpics. Realment som una rara avis que no surt de casa???Si jo he fet el hippi a la plaça, he repartit premis al més dormilega i he sortit de festa en dijous com els de filosofia. Inclús he marxat d’erasmus o he fet pràctiques en una empresa, aprenent a barallar-me per les partides......nooooooo!!! camins no és el que la gent es pensa. Ni som uns frikis que només calculem ponts, ni anem vestits per la uni amb trajo i corbata, ni ens passem el dia tancats a la biblioteca....bé, una estoneta llarga si. Però en el fons hem estat universitaris......als quals se’ls demana resolució de problemes hidràulics, computacionals, de trànsit.....però ara que ho penso: perquè mai ens han demanat que solucionessim el garbuix de la cruïlla del nexus??? Si això ho solucionen les enginyeres de camins no???o enginyeres de camions???? Per sort, les hores invertides en aquesta escola et fan extreure d’un estudi visual, la freqüència amb la que passen els vehicles i el temps que tens per creuar en funció de la velocitat d’aquests.\nPer a molts la carrera es resumeix en la paraula FORMIGO, per a d’altres ha suposat ESFORÇ i SACRIFICI, altres han superat aquest esforç a la mítica PLAÇA, i altres ho consideren un VIACRUCIS. Hi ha qui es pregunta perquè a camins ho fem tot al revés, perquè aquests anys han passat en un ziuu........bufa qui ho havia de dir!......resultarà més que una SATISFACCIÓ?\nPerò bé, després de tot això, la pregunta que queda és la següent\nI ara ,què ens queda??? Doncs, a la majoria, acabar la carrera i intentar situar un bon pas de peatons a la zona del nexus, perquè les pròximes generacions puguin arribar sanes i estalvies a portar els papes i mames al seu acte de graduació.\nPer una nit que tanca un cicle. Per una nit que obre un futur. Per una nit que marca. Per una nit de borratxera màxima (millor manera de tancar el cicle on descobreixo l'alcohol ben dosificat). Per una nit....\nPublicat per Anna Mujal i Colilles a 22:31 2 comentaris:\nLes angines de la iaia\nSempre he dit que tenia una iaia bruixa -en el millor sentit de la paraula-. Que tot i haver nascut un dia que no era pasqua, és la millor curandera del món no només per l'amor que hi posa, sinó perquè la dona té remeis d'aquells ancestrals que curen de tot.\nLes meves angines han estat aquests dos últims dies, la seva lluita particular. Una mica d'oli d'oliva, una bona estirada d'aurelles, i molta fe:\nNostru sinyó i Sant Pere,\nanaven per un camí,\nen troben San Martí,\nSan Martí que hi fas aquí?\naquí que hi tinc les angines,\nsuqueu-hi oli d'oliva i quedaran esmorteïdes.\nFeu la Santa Gràcia,\ni cureu les angines a l'Anna Mujal Colilles.\nTres pares nostres, una santíssima trinitat, i un credo de jesucrist ressucitat....i les meves angines sembla que comencen a flaquejar.\nM'ho he après al peu de la lletra, així que qui vulgui pot ser el meu primer conillet d'indies.\nPublicat per Anna Mujal i Colilles a 19:52 3 comentaris:\nPels viatges Pels puchos amb cocacola a la fresc...\nS'obre la porta del futur....tancaré la del que ar...


El programa I-Tria ajudarà els alumnes a decidir el seu futur acadèmic\nPàgina principal >> Societat >> El programa I-Tria ajudarà els alumnes a decidir el seu futur acadèmic\nDel 9 al 20 de març, les regidories d’Ensenyament i Joventut, amb el suport de la Diputació de Barcelona i en coordinació amb els centres de secundària, organitzen una nova edició del programa I-Tria. Activitats per orientar els alumnes per prendre decisions sobre el seu futur acadèmic. Aglutinarà taules rodones, tallers, punts d’informació personalitzada i sortides al Saló de l’Ensenyament de Barcelona.\nEl programa, segons apunta la regidora d’Ensenyament, Sole Rosende, “s’adreça als alumnes de 4t d’ESO i a tots els joves que aquest any acaben una etapa, en comencen una altra i, per tant, se’ls obre tot un món de possibilitats. L’objectiu és assessorar els joves i les seves famílies, i acompanyar-los en aquest moment tan important”.\nDilluns, 9 de març, començarà amb la taula rodona ‘Què és la Garantia Juvenil?’, a les 18.00h, a l’Espai Jove.Nord. Es presentarà el programa Referent d’Ocupació Juvenil (ROJ) adreçat a joves, entre 16 i 29 anys, per afavorir la formació i ocupació dels joves.\nEl 12 de març, de 9.00 a 11.00h i d’11.30h a 13.30h, hi haurà tallers simultanis a l’Espai Jove, adreçats a l’alumnat de 4t d’ESO, PTT-PFI i CFA. El primer taller serà ‘Identifica i entrena les teves competències, a càrrec de Fran Rojas d’Educació+humor. Es posarà de relleu la importància de les competències transversals a partir de la formulació de preguntes, anàlisi de creences, visionat de vídeos… A través d’un format de concurs-xou televisiu on els assistents prenen el rol de públic i concursant de manera activa, els alumnes poden identificar les seves pròpies potencialitats.\nEl segon taller serà ‘Gimnàs de Competències’, també amb Fran Rojas, una sessió totalment pràctica on es realitza una identificació vivencial de les pròpies competències.\n‘I Ara, Què? Espai d’Orientació’ serà el tercer dels tallers, a càrrec de l’equip SEER, per prendre consciència del món emocional de l’adolescent, desenvolupar la construcció de la seva identitat i connectar amb el seu benestar, tot potenciant la mirada interna vers un mateix, reconeixent i entrenant les habilitats socioemocionals per arribar a un empoderament en la presa de decisions.\nAl Complex Educatiu Torrent de LLops el 12 de març, de 17.00 a 19.00h, tindrà lloc la xerrada taller ‘No saps què fer? Com podem acompanyar els nostres fills i filles’, a càrrec de Núria Grases de l’associació Educant en Colors. De manera vivencial i dinàmica es parlarà del moment vital que viuen els joves a l’hora d’escollir el seu itinerari professional. Es treballarà amb les emocions que es presenten (neguits, dubtes, pors, il·lusions, incertesa), i compartiran recursos per acompanyar-los en aquest procés. Les places són limitades i cal fer inscripció a l’Oficina d’Atenció del Complex Educatiu (Josep Tarradellas, 11) o al telèfon 93 775 25 38.\nEls dimecres 14 i 21 d’abril al Complex Educatiu, a les 17.00h, s’organitzarà el taller ‘Acompanyar els adolescents en la presa de decisions’ a càrrec de Judith Pardo de l’entitat Eines, SCCL. Es volen facilitar eines per acompanyar els fills en la presa de decisions sobre la trajectòria educativa i professional. Es donaran a conèixer els canvis que comporta l’adolescència i les estratègies de comunicació familiar. Les places són limitades i cal fer inscripció al Complex Educatiu o trucant al telèfon 93 775 25 38.\nA la Sala d’Actes del Complex Educatiu, el 16 de març a les 17.00h, hi haurà la xerrada ‘Reenganxa’t als estudis’, a càrrec de Carme Martínez-Roca de l’associació Fem Pedagogia. L’objectiu és sensibilitzar i motivar els participants perquè es matriculin en una formació que els proporcioni una titulació oficial, identificar els factors personals, interpersonals i estructurals que els faciliten o impedeixen estudiar, i definir quin és el proper pas que han de donar per enganxar-se als estudis.\nPunt d’Orientació Personalitzada i Carnet Jove\nEl dijous, 12 de març, de 16.00 a 20.00h, l’Espai Jove acollirà un Punt d’Orientació Personalitzada (POP). Des del Punt d’Informació i Dinamització en els Centres d’Educació Secundària (PIDCES) dels instituts es farà un treball d’informació sobre el servei que s’ofereix al POP. Aquells alumnes interessats en fer consultes personalitzades i individualitzades hauran d’inscriure’s als PIDCES.\nEl mateix dia hi haurà expedicions gratuïtes del Carnet Jove, de 10.00 a 14.00h i de 16.00 a 20.00h, a l’Espai Jove per a aquells estudiants que acudeixin a l’l-Tria i al SIJ Punt Nord a sol·licitar informació o assessorament (expediran un màxim de 300 carnets).\nLa taula rodona ‘Experiència i trajectòria d’un jove’ es farà el 16 de març, a les 18.00h, a l’Espai Jove. Escoltaran l’experiència d’èxit d’Albert Gil, enginyer i discjòquei, un jove martorellenc que explicarà que la cultura de l’esforç paga la pena.\nSortida al Saló de l’Ensenyament\nEl dimecres 18 i dijous 19 de març es programarà una sortida a la Fira de Barcelona per visitar el Saló de l’Ensenyament, de 9.30 a 15.00h, per als alumnes de 4t d’ESO, PTT-PFLI i CFA. “Hi podran conèixer de primera mà tota la oferta d’estudis de batxillerat, universitaris, altres estudis superiors i idiomes, i participaran en activitats i tallers del seu interès”, explica la regidora Rosende, qui recorda que el desplaçament i l’entrada al Saló estaran finançats per l’Ajuntament.\nDurant la quinzena del 9 al 20 de març, al vestíbul de l’Espai Jove.Nord es podrà veure una exposició sobre l’estructura del sistema educatiu a Catalunya. De forma esquemàtica, es veuran les connexions entre diferents etapes i els possibles itineraris formatius a seguir. A més, hi haurà l’exposició ‘Ja Saps Què Faràs?’, on es poden trobar totes les opcions on cop finalitzada l’ESO.


7 propostes per començar el curs de manera justa i solidària\nVols col·laborar a fer un món més just i solidari? Catalunya és plena d’entitats i persones esperant a que els ajudis a fer-ho possible. Amb petits gestos diaris ja pots aportar el teu gra de sorra.\n1. Compra productes de comerç just\nT’has plantejat alguna vegada en quina situació viuen les persones que cultiven el cafè que consumeixes? El comerç a nivell internacional sovint és molt injust i els productes de comerç just garanteixen que el preu que es paga als productors dels països del tercer món són justos i igualitaris. En aquesta petita guia trobaràs 7 propostes per consumir comerç just.\n2. Participa en un banc del temps\nEls bancs del temps són espais de trobada on intercanviar serveis i coneixements sense ús de la moneda convencional. En aquests espais la moneda de canvi és el temps, una proposta que està atraient especialment a les generacions més joves. T’expliquem què són i on pots trobar el banc del temps més proper.\n3. Combat la pobresa\nEl context de crisi econòmica està afectant molt durament a determinats grups de la societat, un fet que provoca que aquestes persones tinguin problema per cobrir necessitats socials bàsiques. Per pal·liar aquesta situació podeu col·laborar amb el banc dels aliments i altres entitats similars. Si estàs especialment interessat en com la crisi està afectant als més petits t’expliquem com col·laborar contra la pobresa infantil.\n4. Obre un compte a la banca ètica\nLa banca ètica només inverteix diners en aquells negocis rendibles que representen un benefici social i mediambiental i que aporten una millora de la societat. Una molt bona idea per col·laborar a un món més just és obrir un compte corrent personal o per a la nostra entitat en algun d’aquestes entitats. En aquest reportatge t’expliquem què és la banca ètica i quines alternatives existeixen a Catalunya. També pots consultar l’última guia de finances ètiques elaborada per FETS.\n5. Col·labora en una entitat\nCatalunya és un país molt ric en entramat associatiu i voluntariat! Aprofita-ho i col·labora amb entitats del teu entorn! Pots fer de voluntari en entitats culturals, ambientals, socials, internacionals i comunitàries.\nHi ha moltes maneres de col·laborar amb una entitat. Gaudir de les activitats que organitzen també és una bona manera de col·laborar a l’entramat associatiu!” Fes un cop d’ull a la crida dels ateneus a participar de les seves activitats durant aquest setembre.\n6. Forma’t en voluntariat\nVols aprofitar l’inici de curs per formar-te en aquest cap? Doncs no et perdis aquesta formació.\n7. Ajuda’ns a difondre aquestes idees!\nEl més senzill que pots fer és ajudar-nos a fer difusió aquestes idees! Comparteix aquesta notícia i fes córrer per les teves xarxes socials el vídeo “6 idees per fer un món més just”\nvoluntariat, comerç just, banca ètica, economia social, banc del temps\nUna app a la recerca de comunitats que es vulguin fer Favors


L’heu sentit? És el bram d’un ase (…)\nNo gaire lluny d’allà on és l’ase, hi ha un gos que borda (…)\nNo gaire lluny d’allà on són l’ase i el gos, hi ha un gat que miola (…)\nBen a prop d’on són l’ase, el gos i el gat, hi ha un gall que canta sense parar.\nAl conte Els quatre músics ens trobem amb un ase que brama, un gos que borda, un gat que miola i un gall que canta. Amb aquests sons es pot fer un conjunt vocal amb una música ben especial.\nL’ase fa ia, ia?, el gos fa bup, bup?, el gat fa miau, miau?, el gall fa quiquiriquí? Curiosament, les paraules creades a partir dels sons reals (onomatopeies) són diferents per a cada idioma, com es pot comprovar en el cas de les onomatopeies d’animals.\nEls quatre músics és una adaptació del conte Els músics de Bremen dels germans Grimm. Aquest nom de ciutat no apareix mai a Els quatre músics i en el conte dels Grimm els animals decideixen d’anar a Bremen per guanyar-s’hi la vida com a músics, però no hi arriben mai. Tot i així, aquesta ciutat alemanya amb més de 1200 anys d’història té com a símbol més representatiu una escultura en bronze dels quatre animals enfilats un damunt de l’altre, una obra de Gerhard Marcks de l’any 1951. Els habitants de Bremen expliquen la llegenda que tocar la pota dreta de l’ase porta sort, i així ho fan els milers de turistes que s’hi apropen atrets pel nom d’un conte universal.\nSegells de la ciutat de Bremen\nEscultura a Bremen\nEls germans Jacob (1785- 1863) i Wilhelm (1786-1859) Grima van néixer a Hanau (Alemanya), poble en el ajuntament del qual treballava el seu pare. Van escriure conjuntament Contes d’infants i de la llar (1812-1815), una sèrie de 200 narracions, i Llegendes populars alemanyes (1816), fruit d’una tasca ingent de recuperació de les tradicions orals narratives del seu país, que varen recórrer poble a poble a la recerca de contes i llegendes populars que es feien explicar per tot tipus de persones que en conservessin la memòria.\nSi t’ha agradat Els quatre músics pots veure altres contes adaptats més o menys lliurement dels mateixos autors a Una mà de contes com\nVersions seves d’altres contes com La Ventafocs o La Caputxeta vermella van ser fetes també per Charles Perrault (1628-1703), que havia fet una feina similar de recopilació de contes populars a França. Si vols saber més coses dels autors i dels seus contes pots navegar pels enllaços d’Internet que et proposem.\nEls germans Grimm a Hanau\nEn el conte Els quatre músics no queda clar si el que pensen fer els animals és un grup vocal o instrumental. En el conte dels Grimm s’hi diu de que l’ase toca el llaüt i el gos el tambor…, però segons les traduccions aquests instruments canvien. De fet, la majoria d’adaptacions del conte exploten el tema dels animals tocant un instrument. Un exemple molt conegut és la sèrie televisiva de dibuixos animats Los trotamúsicos realitzada pels estudis Cruz Delgado, que posteriorment va esdevenir un llargmetratge amb el títol Los cuatro músicos de Bremen en el qual el gall toca la guitarra, l’ase la bateria, el gos la trompeta i el gat el saxo. Tenint en compte aquesta vinculació amb la música, no és pas d’estranyar que el conte hagi estat adaptat arreu del món en format de musical adreçat molt especialment al públic infantil. Així ha format part, per exemple, de la programació del Petit Liceu, i de l’Escola de Música del Palau.\nEls músics de Bremen al Liceu\nEls músics de Bremen a l'Escola de música del Palau\nL’amo de l’ase: Ets un ase vell i inútil. Ja no em serveixes pera res. Vés-te’n d’aquí ara mateix, si no vols que et doni un bon cop de bastó!\nL’amo del gos: T’has fet massa vell! Ja no pots córrer darrere els conills. Fuig d’aquí ara mateix, si no vols que et doni una bona coça!\nLa mestressa del gat: T’has fet massa gran, gat vell! Ja no caces els ratolins com ho feies abans. Vés-te’n de casa meva si no vols que t’arrenqui aquests bigotis!\nLa mestressa del gall: No et vull veure més, gall afònic! T’has fet tan vell que ja no em serveixes ni per despertar-me al matí. Vés-te’n ara mateix si no vols que d’una bufa et faci saltar totes les plomes!\nEl conte Els quatre músics planteja la problemàtica dels ancians. Els quatre animals són expulsats pels seus amos o per les seves mestresses amb l’excusa que són vells i ja no serveixen per fer la seva feina, sense tenir en compte ni la seva experiència ni què en serà. A la fi del conte triomfa l’esperit de col·laboració i l’amistat entre els animals que fa que puguin viure dignament la part final de les seves vides.\nArnal Ballester (Barcelona,1955) ha desevolupat la major part de la seva activitat professional dins del món del llibre, com a autor d’il·lustracions i com a portadista. És també professor de l’Escola Massana.\nEl seu treball d’il·lustració per apropar els infants a l’art contemporani a Els artístics cassos d’en Fricandó (amb Montse Ginesta com a autora dels textos) li va reportar premis tan importants com el Premio Nacional de Ilustración de Libros para Niños del Ministerio de Cultura, Illustrators of the Year a la Fira de Bolonya i el Premi de la Crítica “Serra d’Or”.\nHa treballat també en la il·lustració de premsa, col·laborant en diverses publicacions periòdiques i, a partir de 2002, s’ha introduït en el camp de l’animació digital. Les seves obres per a Digital+ o les cortinetes per al festival Xinacittà de 2005 en són exemples destacats.\nAixò no vol dir que no continuï publicant llibres, com ho demostren la narració en imatges No tinc paraules (1998), la il·lustració del llibre de rimes infantils Chamario (2004) o el llibre amb text propi Bestiarara (2003), editat a Itàlia.\nIl·lustracions d'Arnal Ballester\nArnal Ballester al seu estudi\nMaurici Villavecchia (Barcelona, 1955) va estudiar piano i teoria musical i als 14 anys va escriure la seva primera composició. Té l’acordió com a segon instrument, que incorpora en la majoria dels seus proyectes, que van des d’acompanyant de cantants (Gato Pérez, Ovidi Montllor o Marina Rossell) fins a arranjador (en diferents discos de la Nova Cançó) passant per fundador de grups com Vox Populi, amb el qual investiga músiques ètniques d’arreu del món.\nTambé treballa com a docent al conservatori de Badalona i al Taller de Músics de Barcelona, i ha fet composicions per al cine (Iris, Un instant en vida aliena, A propósito de Buñuel), televisió (Una mà de contes, per exemple) i dansa (per a diferents obres de la companyia Gelabert-Azzopardi).\nDiscos de Maurici Villavecchia


Projecte municipal pioner en avaluació d'impacte en salut al Baix Llobregat. Agència de Salut Pública de Catalunya (ASPCAT)\nProjecte municipal pioner en ...\nProjecte municipal pioner en avaluació d'impacte en salut al Baix Llobregat\nL’ASPCAT i l’Ajuntament de Sant Andreu de la Barca han iniciat una avaluació de l’impacte ambiental (AIS) sobre el projecte urbanístic de recuperació de la ribera del Llobregat. El municipi del Baix Llobregat impulsa aquesta experiència pionera en el món municipal que implica professionals de diferents àmbits, conjuntament amb la població, per avaluar els potencials efectes que el projecte pot tenir en la salut de la població. L’AIS identifica aspectes del projecte que potencialment poden beneficiar la salut o perjudicar-la, per tal d’emetre recomanacions per potenciar els beneficis i minimitzar els riscos.\nL’avaluació d’impacte en salut contempla la participació ciutadana en la revisió dels efectes potencials del projecte en la salut. Per aquest motiu el passat dia 13 de desembre es va realitzar la primera sessió de participació veïnal a la que va assistir entitats de diferents àmbits del municipi.\nEls següents passos previstos són realitzar entrevistes amb altres agents clau del territori per recollir-ne l’opinió. La informació es complementarà amb una revisió de la literatura científica que corrobori o no les opinions dels tècnics i de la població. Finalment, a la llum dels resultats es realitzaran unes recomanacions finals.\nAmb aquesta avaluació es dóna un pas més en l’àmbit de la Salut a Totes les Polítiques (SaTP), com una nova forma de governança, per situar la salut com un actiu en la resta de polítiques públiques i compartir interessos comuns i generar beneficis mutus, alhora que també adopten mecanismes transparents en rendiment de comptes per crear confiança i proporcionen evidència que actuacions en altres àrees tenen un paper rellevant en la salut i el benestar de la població.\nLa SaTP és un abordatge col·laboratiu per millorar la salut de tota la ciutadania incorporant la salut, l’equitat i la sostenibilitat en la presa de decisions de tots els sectors i les àrees polítiques. Per a desenvolupar-la, metodologies com l’AIS esdevenen clau, ja que s’avaluen els efectes d’actuacions específiques sobre la salut de la població.\nL’ASPCAT i l’Ajuntament de Sant Andreu de la Barca l’aplicaran en la planificació de la recuperació de la ribera del riu


El Servei d’Ocupació Municipal (SOMI) de l’Ipep parteix de la idea que la formació és una de les eines més importants en l'actual context per millorar l'ocupabilitat de les persones, facilitar un canvi professional i preparar-se per accedir a ocupacions amb futur en el món laboral.\nEl SOMI va detectar a través de la gestió de la seva borsa de treball la manca de professionals en l’àmbit del socorrisme i això va ser el que va motivar la cerca de recursos per promocionar aquest tipus de formació a Palafrugell.\nEl 28 de febrer de 2020 es va vehicular la signatura d’un conveni de col•laboració amb l’empresa SH Concept Formació per a la cessió d’espais municipals, mitjançant autorització d’ús privatiu, amb l’objectiu d’oferir formació ocupacional en l’àmbit del socorrisme, formació acreditada pel Departament de Treball i el Servei d’Ocupació de Catalunya per a la millora de l’ocupabilitat de les persones en atur.\nA partir de llavors, el SOMI, juntament amb l’empresa SH Concept Formació va iniciar els tràmits per homologar espais públics a Palafrugell per poder emetre una certificació oficial en aquesta especialitat concreta.\nEl passat 30 de setembre de 2020 la Generalitat va visitar l’edifici de Can Genís i la Piscina Municipal com a espais idonis per a la realització d’aquest tipus de formació.\nEl novembre del 2020 La Generalitat va certificar l’homologació d’aquestes aules i seguidament es va fer la sol•licitud de dos certificats de professionalitat en socorrisme per Palafrugell.\nDurant aquest passat mes de desembre de 2020, es va rebre la concessió dels 2 cursos de socorrisme de 380h i 15 alumnes que combinen la teoria i la pràctica professional i que s’iniciaran a finals de febrer en horari de matins a Palafrugell.\nEls Certificats de professionalitat són programes formatius teòric-pràctics de llarga durada que tenen com a finalitat millorar la qualificació professional i/o la capacitat d’inserció laboral mitjançant la consecució i el perfeccionament de les competències professionals de les persones treballadores.\nEl certificat de professionalitat és un document oficial que acredita que es tenen els coneixements i habilitats per desenvolupar una activitat laboral concreta, de forma correcta i d’acord amb les exigències del mercat.\nLa formació és totalment subvencionada i capacita per treballar en piscines a tota Catalunya i a l’estat espanyol.\nEls requisits per poder optar a aquesta formació són:\n- Tenir 18 anys\n- Disposar del títol de la ESO\n- Estar en situació d’atur i constar registrat a l’Oficina de Treball\n- Per poder accedir al curs caldrà superar una entrevista personal i prova físico-aquàtica.\nPer més informació trucar a: 672371690\nPer reservar la teva plaça fes la teva pre-inscripció aquí: www.socorrismeaquatic.com/preinscripció


LIL NAS X DIU QUE ÉS UN GRAN FAN DELS LLIBRES D’AUTOAJUDA - MÚSICA\nLil Nas X diu que és un gran fan dels llibres d’autoajuda\nA finals de març, Lil Nas X va llançar la seva polèmic banger , Montero (Call Me By Your Name), el vídeo del qual el veu ball de volta per al diable després de lliscar un pal cap a l’infern (en plataformes de PVC fins al genoll). Ara, el raper ha revelat el secret darrere de l’èxit de la cançó: els llibres d’autoajuda.\nHe passat la quarantena fent molt aprenentatge intern, cosa que m’ha ajudat molt, va dir Estil GQ a la seva portada de l’estiu del 2021. Em va ajudar a crear aquest moment. Aquest aprenentatge intern ha vingut del que Lil Nas anomena llibres de descobriment d’un mateix, inclosos els de Keana Henson L'efecte rosa: vuit passos per aconseguir el rendiment de la vostra vida , De Paulo Coelho L’alquimista , El de Don Ruiz Els quatre acords: una guia pràctica de llibertat personal , i la de Mark Manson L’art subtil de no fer-se una merda - aquest últim és el seu favorit.\nVa ensenyar a bloquejar les coses de la vostra vida que realment no us interessen, va continuar. Igual que, si llegeixo un comentari negatiu o el que sigui, decideixo: ‘És important per a mi? És cert? No és cert? Si és cert, com ho fem perquè sigui fals? Si no és cert, per què coi ens importa? ’\nEl raper acredita els llibres per ajudar-lo a reconstruir la seva confiança en si mateix fins a un nivell completament nou. Va afegir: estic aprenent més i estic més en sintonia amb l’univers.\nSobre el tema de creixement personal , Lil Nas també va revelar que va passar el començament del bloqueig matant la seva gelosia, és a dir: acceptant la seva pèrdua pel rècord de l'any als Grammy del 2020 (el reconeixement va ser per a Billie Eilish). Vaig posar tota aquesta energia que sentia sobre ella, va dir de la nit. Es va convertir en una gelosia que no estava justificada. El raper va afegir que reflexionant sobre els seus propis èxits: teniu la cançó número u més antiga, per què coi esteu gelós d’aquest premi? - i només sentir-se beneït per existir el va ajudar a superar la seva enveja.\nLlegiu el text complet de Lil Nas X Estil GQ entrevista aquí .\nmiyazaki surt de la jubilació\nperdent tot sentit l’ós grizzly\ncom em vaig escapar d’un culte\nles millors coses de taco bell


Curiositats burocràtiques i legalístiques de la desapareguda plaça de toros de Santa Eugènia | El Dimoni de Santa Eugènia de Ter (Gironès)\nCuriositats burocràtiques i legalístiques de la desapareguda plaça de toros de Santa Eugènia\nSón esdeveniments intrascendents que varen tenir lloc a les darreries de l’any 1899 i que han estat recuperats del Manual d’acords del que aleshores era poble de Santa Eugènia de Ter.\nL’alcalde del municipi era Josep Burrassó.\nI formaven part del mateix Ajuntament els següents senyors: Joaquim Pardàs, Joaquim Serra, Bartolomé Torres i Gabriel Ferragut. Sovint, l’alcalde, tenia seriosos problemes per posar en pràctica allò que s’havia acordat.\nVegem-ne un cas de l’agost de 1899\nEn la reunió del 12 d’agost de 1899, es comentà el fet que el senyor Governador havia tramès tres entrades per a la novillada que s’havia de celebrar a la plaça de toros de Santa Eugènia de Ter, que així s’anomenava en aquells moments. El Consistori local es refermà en el sentit de prohibir-la, tota vegada que no havia estat demanat el corresponent permís, i així es feu saber al Sr. Governador, fent-li saber que no s’havien complert les formalitats legals.\nPerò, davant les pressions que es rebien, arribat el diumenge (dia anunciat per a la novillada), l’Ajuntament es tornà a reunir amb caràcter d’urgència, a la una del migdia, per estudiar la petició de permís tramès també amb caràcter d’urgència; però no se’ns comenta res del que es decidí, el cas és que la novillada se celebrà.\nEls cronistes de l’època diuen que només va assistir-hi un quart d’entrada d’espectadors. Actuaren: Fèlix Velasco i Morenito, que s’encarregaren de despatxar los cuatro bichos. Presidí la festa l’Oficial del Govern Civil, senyor Montserrat. El que resulta difícil d’assimilar i d’entendre avui, a l’any 2007, és la nota facilitada per l’organització: Cavallos muertos: ocho, porque no havia más. Crec que no cal molestar-se en cercar cap adjectiu que defineixi tan grossa animalada.


La Justícia i els Joves a l’ICAB | El Jurista\nLa Justícia i els Joves a l’ICAB\nPer Álvaro Melero i Tito Rodríguez.\nEn un avanç previ a la conferència, el degà del Col·legi d’Advocats de Barcelona, Pedro L. Yúfera, ha atès als mitjans i comentat que la campanya que s’està duent a terme ha tingut i té una gran influència en les escoles. Una dada important és la col·laboració que s’està rebent per part dels alumnes amb una edat compresa entre els 15 i 17 anys i de les escoles.\nA dia d’avui han passat dotze escoles per l’ICAB. Els Maristes repeteixen per segon cop i el institut de Premià també té previst venir un parell de cops en els següents mesos. S’apunta que a cada sessió assisteix una mitjana de 50 alumnes per sessió.\nInstantànea de la visita de l'Escola Gravi, la darrere sessió de Justícia i Jov\nEl fet sorprenent segons el degà és que, dels quatre grans blocs que donen a escollir per la campanya (violència de gènere, assetjament, drogoaddicció i xarxes socials), l’únic i més sol·licitat ha estat el de les “xarxes socials”.\nLa campanya conté una part d’explicació teòrica sobre que és un advocat, què es la justícia i els valors bàsics jurídics. En segona instància, una representació teatral, de la mà del director de l’obra Francesc Peiró, de professió advocat. La finalitat d’aquesta és mostrar de forma més pràctica i “real” als alumnes de les diferents escoles, els perjudicis que pot comportar en el dia a dia els diferents conceptes tractats a la explicació prèvia.\nLa conferència tracta aspectes bàsics jurídics, com son els drets que té tot ciutadà a ser protegit per la justícia amb un advocat, la violació de la intimitat personal, entre d’altres.\nÉs una edat on les xarxes socials juguen un paper força important en la vida dels joves, de manera que son poc conscients dels perills que pot comportar un mal ús d’aquestes. El Facebook com a protagonista de la xerrada, ofereix aspectes com la importància de no transmetre la contrasenya a ningú, el fet de tenir als pares com a contactes al perfil o “agregar” persones que no es coneixen.\nLa intimitat com a valor fonamental, un dels més provables que s’hagi violat per part dels usuaris. Els alumnes de l’escola dels Maristes, exposen que amb dita xarxa social pretenen tenir un espai íntim, un petit mon personal. En resposta, del director de l’obra, s’explica la inaccessibilitat al control de la informació a la xarxa, ja que no es poden eliminar de cap manera i son dades personalíssimes que posem a disposició de tothom.\nL’obra de teatre sorgeix d’un fet real. L’audiència provincial de Zaragoza va condemnar un cas entre una noia i un noi de 14 i 15 anys els quals van protagonitzar un fet com els exemplificats a la conferència.\nL’advocat penalista que ha participat en la xerrada, ha donat finalment quatre consells per tal de sintetitzar tota la campanya. En primer lloc que els pares han de formar part del control de les accions dels fills, no obstant, els fills també han de facilitar-ho i ser conscients de la finalitat. En segon lloc, si fos cas que arribes la situació de conflicte, s’aconsella admetre l’error en primera instància i posteriorment avisa a un tutor legal.\nPodem concloure la crònica anotant la importància del bon ús de les xarxes socials i la poca privacitat i intimitat que permeten.


El Macanudo fa les Amèriques\nPizzi debuta com a seleccionador de Xile en un gran campionat\n3 min. Nova York (Estats Units) 05/06/2016 21:16\n651x366 Pizzi, seleccionador de Xile / CARLOS PARRA / EFE Pizzi, seleccionador de Xile / CARLOS PARRA / EFE\nEl Profe, el Flaco, el Bolillo, el Tata… Acostumats a batejar entrenadors i jugadors amb curiosos sobrenoms, en la Copa Amèrica Centenari el tècnic de Xile és el Macanudo. La narració de Joaquim Maria Puyal del gol de Juan Antonio Pizzi a l'Atlètic de Madrid en partit de Copa del Rei el 1997, el popular "'Pizzi, sos macanudo'", ha traspassat fronteres i xilens i nord-americans l'han adoptat ràpidament. Així el va presentar Adriana Monsalve, conductora de la gala del sorteig de la Copa Amèrica a Nova York, i així l'anomenen també els fans i periodistes que segueixen 'la roja'. "'Quedó de un relator catalán'", explicava l'argentí a la premsa. Encuriosits per l'origen, la CNN, 'El Gráfico' o Radio Cooperativa han publicat diversos articles sobre Puyal i el sobrenom del seu seleccionador.\nXile afronta la Copa Amèrica amb nou tècnic, Pizzi; amb l'expresident de la seva federació de futbol, Sergio Jadue, involucrat en la trama de corrupció de la FIFA –va haver de dimitir, abandonar el país per instal·lar-se a Miami, com a col·laborador de l'FBI– i amb la pressió de defensar el títol aconseguit l'any passat. En joc: el llegat de Marcelo Bielsa, primer, i de Jorge Sampaoli, més tard, que va deixar el càrrec després que es fes públic el seu contracte i que la nova direcció de la federació xilena li reclamés una indemnització milionària per trencar l'acord.\nConvulsos els despatxos, els aficionats xilens donen suport a Pizzi, que el 2010 va fer una molt bona campanya amb l' Universidad de Chile, amb qui va guanyar la lliga i va arribar també al quarts de la Copa Libertadores. Tot i això, molts sospiren encara pel fitxatge d' Eduardo Berizzo, exajudant de Bielsa durant el Mundial de Sud-àfrica, on Xile va enamorar els més romàntics del futbol.\nLa confiança en Pizzi és tal, que tot i haver perdut fa pocs dies en uns amistós amb Mèxic, manté el cartell. "La intensitat mostrada per Xile, la pressió al rival, la mobilitat al mig camp, el domini de la pilota, el paper dels laterals, l'estructura defensiva. Van perdre contra Mèxic, però hi ha formes i formes de perdre. I 'la roja' va fer-ho bé", apunta Rodrigo Sepúlveda, periodista de La Tercera.\nAls Estats Units, el primer rival de Xile serà l'Argentina de Leo Messi, probablement sense l'estrella, que es recupera d'un cop a les costelles. "És el millor del món", subratlla Pizzi, que confessa la influència que Louis van Gaal ha tingut en ell com a entrenador.\nAmb Claudio Bravo (Barça) a la porteria; Charles Aránguiz (Bayer Leverkusen), Marcelo Díaz (Celta) i Arturo Vidal (Bayern Munic) al mig del camp, i Alexis (Arsenal) al davant, en l'equip de Pizzi no es preveuen gaires canvis respecte al de l'any passat. "És una selecció molt bona, molt treballada, sempre amb la mateixa idea, des de Bielsa, després amb Sampaoli i ara amb Pizzi. Un equip de jugar bé a futbol i ofegar amb la pressió", destaca Messi.\nSi Xile revalida el títol, és probable que algú recuperi aquell "'Pizzi, Pizzi, Pizzi, ché, que bueno que viniste, que bueno que llegaste. Pizzi, Pizzi, Pizzi, sos macanudo, Pizzi, Pizzi, Pizzi…'"\nMig Barça continua en marxa al juny\nUn campionat fabricat per seduir els EUA


El Defensor del Pacient rep 72 denúncies a Girona - Diari de Girona\nCatalunya es manté com la Comunitat Autònoma amb més pacients que esperen una intervenció quirúrgica, amb 141.164 en total\nUn pacient ingressat al Trueta, en una imatge d’arxiu. | EUROPA PRESS\nL’associació El Defensor del Pacient, que treballa a favor dels drets dels usuaris de la sanitat, va atendre l’any passat una setantena de casos a les comarques gironines. Concretament, segons la memòria de l’entitat, durant el 2021 va portar 72 casos contra hospitals gironins, el que suposa un increment de quatre denúncies respecte al 2020.\nEn total, l’associació ha portat 1.704 casos contra hospitals catalans durant el 2021. A banda dels de Girona, n’hi ha 1.396 a la demarcació de Barcelona, 193 a Tarragona i 43 a Lleida.\nPer hospitals, en primera posició hi ha Vall d’Hebron, seguit de Bellvitge, Clínic, Germans Trias i Pujol de Badalona i l’Hospital Sant Joan de Déu.\nEl principal motiu de la denúncia a Catalunya és la llista d’espera, seguit de les reclamacions als serveis de Cirurgia General, Urgències, Traumatologia i Ginecologia i Obstetrícia.\nL’associació considera que la pandèmia ha deixat «al descobert les vergonyes del sistema nacional sanitari», que continua, sosté, amb el seu «caràcter abnegat». «Tenim els millors professionals, però estan sobrecarregats i mal retribuïts», afirma l’entitat en el document\nLlarga llista d’espera\nDe fet, el Defensor del Pacient denuncia que Catalunya és la comunitat amb més pacients que esperen una intervenció quirúrgica, amb 141.164 persones. Segons dades de l’entitat, Andalusia és la segona amb 113.380, i la Comunitat de Madrid és la tercera amb 75.426 pacients. El temps d’espera a Catalunya és de 152 dies de mitjana, mentre que el 2020 era de 223.\nTot i que les dades del Ministeri mostren que les llistes d’espera quirúrgiques han baixat respecte al 2020 -30.346 pacients menys i 49 dies menys d’espera-, l’associació adverteix que aquestes són les xifres «oficials, no reals» i tem que siguin «superiors».


Activitats en la fase inicial | Xarxa de Competències Bàsiques\nActivitats en la fase inicial\nPublicat el 9 d'abril de 2018 per aguilla6\nDesprés de parlar dels mitjans de comunicació, queda en evidència que la televisió és el mitjà més utilitzat pels nostres alumnes. És en aquest moment que es genera la inquietud per conèixer coses d’aquest món. És el moment de començar a treballar. Es duran a terme activitats en cada fase del projecte:\nFase inicial: pluja d’idees del què sabem de la televisió, s’estableixen els objectius d’aprenentatge i els criteris d’avaluació i es decideix el producte final.Per tal de deixar constància de totes les idees recollides s’ha fet el racó de la televisió.\nEls coneixements previs dels nostres alumnes\nAquest article s'ha publicat dins de Planificació, ZER Riu Ondara i s'ha etiquetat en els mitjans de comunicació, joves reporters per aguilla6. Afegeix a les adreces d'interès l'enllaç permanent.


Núria Riba – psicòloga Berga – Psicoterapeuta al centre de Berga. Atenció psicològica a adolescents i adults.\nNúria Riba – psicòloga Berga\nPsicoterapeuta al centre de Berga. Atenció psicològica a adolescents i adults.\nPsicòloga especialitzada en psicoteràpia d’adults, dedicada a l’atenció psicològica d’ adolescents, adults i persones grans, que en algun moment determinat requereixen suport psicològic davant de conflictes emocionals que afecten una o diverses àrees de la vida.\nPsicoterapia orientada a la resolució de conflictes interns, a partir de tècniques pròpies de la psicoteràpia d’orientació psicoanalítica. L’objectiu psicoterapèutic principal és alleujar el malestar, millorar la qualitat de vida i estimular el desenvolupament personal, respectant la particularitat i els temps de cadascú. Cada persona és única i irrepetible i el patiment causat per conflictes psíquics, té en cadascú de nosaltres un origen i un destí particulars. Acompanyar, donar un espai i un temps a la paraula, ajuda a comprendre allò que en un inici podia semblar inexplicable.\nConsisteix en una sèrie de tècniques i mètodes d’intervenció psicològica que es posen en joc quan es detecta una problemàtica, que impedeix un adequat desenvolupament tant emocional com intel·lectual. En aquests casos cal recórrer al psicòleg especialista, per a l’adequada valoració i l’abordatge terapèutic.\nLa psicoteràpia per a adults és un mètode terapèutic per tractar qualsevol tipus de trastorn (ansietat, tristesa, estrès, pors, baixa autoestima …) susceptible de generar malestar i patiment a l’individu.\nLa metodologia emprada es porta a terme mitjançant el llenguatge, en un espai respectuós i privat.\nActualment està demostrat que les persones aprenem, fins al final de la vida. Per tant podem millorar la nostra qualitat de vida i benestar, més enllà de l’edat i l’envelliment.\nEs tracta d’una psicoteràpia orientada al tractament d’ansietats, pors, conflictes interpersonals… relacionats amb les vicissituds i dificultats que es plantegen, a una edat avançada de la vida.\nEl Tractament psicològic abarca diferents àrees d’intervenció:\nConsulta al centre de Berga i també online sobre Skype, Messenger, WhatsApp; etc. Possibilitat de desplaçament a domicili (amb cost adicional de quilometratge).\nConsulta situada al centre de Berga, al Passeig de la Pau nº 29 1r-2ª (08600)\nA 45′ de Solsona, 30′ de Manresa, 50′ de Puigcerdà, 1hora de la Seu d’Urgell, 1h 30′ d’Andorra i 1h 15′ de Barcelona.\nHores concertades amb cita previa per telèfon o bé email. Tel.649.089.694


Mirada crítica: L’ús dels serveis de salut mental és deu vegades més alt entre les persones amb menys recursos\nEl percentatge de persones que visiten un centre de salut mental augmenta a mesura que empitjora el nivell socioeconòmic / ENRIC CATALÀ\nLes persones amb menys recursos tenen, a grans trets, pitjors perspectives de salut. Així ho apunta un primer gran estudi fet per l’Observatori del Sistema de Salut de Catalunya, que constata a través de l’anàlisi de la informació individual de gairebé tota la població de Catalunya, que les desigualtats socioeconòmiques es tradueixen també en desigualtats en salut. L’estudi, presentat aquest dimarts, analitza les diferències en la salut, la utilització de serveis sanitaris públics i el consum de fàrmacs de la població de Catalunya segons el seu nivell socioeconòmic, tenint en compte per exemple la situació laboral i el nivell de renda.\nLa tesi no és nova ja que segons l’Organització Mundial de la Salut (OMS) els determinants socials de la salut, com ara la feina, l’habitatge o les condicions econòmiques, expliquen la major part de les inequitats sanitàries. Algunes de les diferències que posa de manifest l’estudi fet ara per l’observatori és que les persones amb menys recursos presenten més hospitalitzacions per causa psiquiàtrica i més consum de fàrmacs i tenen una probabilitat quatre vegades més alta de morir abans dels 65 anys. Per contra, l’ús de l’atenció primària o de les urgències és molt més igualitari entre nivells socioeconòmics.\nEntre les variables que s’analitzen, la que presenta més desigualtat en funció del nivell de renda de la persona és precisament l’atenció en centres de salut mental. Mentre que el percentatge de persones amb rendes anuals més altes -superiors a 100.000 euros- que visiten un centre de salut mental no arriba a l’1%, la proporció es multiplica per deu en els homes i per nou en les dones que tenen el subsidi d’atur esgotat o viuen amb la Renda Mínima d’Inserció (RMI). “Clarament el fet d’estar aturada, tant per la part material com per la part emocional, té efectes en la salut mental”, apuntava recentment en una entrevista amb aquest mitjà la gerenta de l’Agència de Salut Pública de Barcelona (ASPB) Carme Borrell. Ara bé, l’estudi recull que un cop les persones van al centre de salut mental, les diferències són petites quant al nombre de visites.\nUn altre dels indicadors analitzats és el consum de fàrmacs. De l’estudi es despren que el percentatge de persones que prenen psicofàrmacs, ansiolítics, antidepressius o antipsicòtics en les persones amb menor nivell socioeconòmic multiplica per 2, per 3 i per 4 el de les persones amb major nivell socioeconòmic, en tots dos sexes i en tots els grups d’edat.\nEls infants de famílies pobres, doblement vulnerables\n“Les relacions entre renda i salut no són lineals, però la pèrdua de poder adquisitiu de les famílies i l’empobriment sobtat, si sobrepassa un límit crític, té un impacte immediat sobre la salut, sobretot en els grups més vulnerables com ara la població infantil”, apuntava ja el monogràfic “Efectes de la crisi econòmica en la població infantil de Catalunya” (2014).\nUna de les conclusions rellevants de l’estudi fet per l’Observatori i presentat aquest dimarts és que les desigualtats socioeconòmiques marquen la salut des dels primers anys de vida de les persones. Per exemple, les nenes i els nens de famílies de menor nivell socioeconòmic -les que han esgotat el subsidi d’atur o perceben una renda mínima d’inserció- presenten respectivament 4 vegades i 2,8 vegades més probabilitats de pertànyer al grup de persones que pateixen malalties greus respecte els de famílies amb rendes superiors als 100.000 € anuals.\nDe la mateixa manera, la taxa d’hospitalització psiquiàtrica d’un nen amb pocs recursos és gairebé 7 vegades superior a la d’un amb majors rendes familiars. I pel que fa al consum de psicofàrmacs, la probabilitat és de 3,4 vegades superior en infants amb menys recursos.\n“La salut de la infància queda condicionada per l’ambient en què es desenvolupa i les condicions socioeconòmiques que viuen en els seus primers anys de vida es perpetuen més enllà d’una única generació”, resa l’estudi.


La FeSP reclama que les televisions públiques no subcontractin els seus programes informatius a productores privades - SPC Sindicat de Periodistes de Catalunya - Sindicat de Professionals de la Comunicació\nLa FeSP reclama que les televisions públiques no subcontractin els seus programes informatius a productores privades\nInici/Comunicats/La FeSP reclama que les televisions públiques no subcontractin els seus programes informatius a productores privades\nLa cadena balear IB-3 manté la situació que va implantar l’anterior Executiu del PP\nLa Federació de Sindicats de Periodistes (FeSP) sempre ha defensat la necessitat que existeixin mitjans de comunicació públics, perquè ofereixen a la ciutadania uns serveis que els mitjans privats no poden garantir.\nPer aquest motiu, aquesta organització sempre ha rebutjat que es subcontracti a empreses privades la gestió de tota o part de la programació, i de manera especial els serveis informatius, una pràctica que ha augmentat en els últims anys. Aquestes subcontractacions comporten una greu inseguretat per als treballadors i, a més, minven la professionalitat del treball i dificulten l’establiment de drets professionals i deontològics de les plantilles.\nLa Junta Executiva Federal de la FeSP defensa i reclama que la producció dels programes de les televisions públiques, sobretot els informatius, recaigui en els professionals dels mateixos mitjans i no en productores privades. Els sindicats que la integren han defensat aquesta postura per a Radiotelevisió Espanyola i per al conjunt de les ràdios i televisions autonòmiques i locals.\nAra, la FeSP aposta per una Ràdio i Televisió de Balears (IB3) que trenqui amb el model que va implantar l’anterior Govern autonòmic de Jaume Mates, del Partit Popular, que va optar per externalitzar els programes i els espais informatius.\nLa majoria dels partits que van pactar per governar a les Illes Balears van defensar un canvi en els mitjans públics d’aquesta comunitat, perquè no depenguessin del Govern de torn i per acabar amb aquesta externalització. Amb l’actual Executiu balear hi ha hagut avenços importants, però es manté la subcontractació dels programes i serveis informatius a productores privades.\nLa FeSP dóna suport al director general adjunt de la Ràdio i Televisió Balear, que ha expressat públicament el seu desacord amb el continuïsme que es manté en aquest ens públic. Ell va assumir aquest lloc després que li acceptessin les condicions que va plantejar –entre les quals, que els serveis informatius fossin realitzats per professionals de la plantilla i no per una empresa privada–, i això no s’ha complert. Per això, l’Executiva de la FeSP li expressa el seu reconeixement i suport.


El Mallorca ja sap el que li espera\nEls vermells s'avançaren dues vegades davant el Lugo, que aprofità dues accions puntuals per empatar\nMIQUEL RAMIS 03/08/2013 00:35\nEl Mallorca va tenir el primer contacte amb la nova realitat amb la qual s'haurà d'enfrontar d'aquí a quinze dies i va experimentar el que els que tenen experiència en la categoria de plata han intentat explicar als neòfits en aquesta categoria: que es pot perdre a qualsevol camp i que cada acció pot suposar la diferència entre els somriures i les llàgrimes. Així, els de José Luis Oltra empataren a dos davant el Lugo en el que va ser la presentació del conjunt dirigit per Quique Setién davant l'afició a l'Anxo Carro, després d'avançar-se en dues ocasions en el marcador i veure com amb dues accions puntuals els gallecs aconseguien empatar sense haver estat superiors als vermells. De tota manera, el Mallorca suma el sisè partit sense perdre i continua desprenent bones sensacions.\nOltra, tal com havia avançat, pràcticament no va introduir canvis durant els noranta minuts i només va donar l'alternativa a Alfaro i Thomas a partir del minut 75, i va deixar sense disputar cap minut els jugadors del filial desplaçats a la minigira gallega.\nQuan tot just s'havia arribat al minut 1, Víctor va encetar el marcador amb una rematada de cap a un servei del japonès Aki. L'eficaç sortida dels vermells va espantar el Lugo, que va necessitar uns minuts per espassar-se l'ensurt que portava damunt. A mesura que passaven els minuts, els de Setién aconseguiren el domini de la situació i començaren a apropar-se a la porteria novament defensada per Rubén Miño.\nL'ocasió més clara va arribar amb una rematada de cap de Dani Pedrosa, que el porter català va aturar amb una gran intervenció quan s'arribava a l'equador de la primera meitat. Pocs minuts després, Iago Díaz va desaprofitar una magnífica centrada de Pablo Sánchez a l'àrea petita.\nEl gol va arribar en una jugada a pilota aturada trempada amb mala sort quan el cronòmetre es dirigia al descans. Manu va executar una falta que el nou central vermell, Agus García, va desviar a l'interior de la seva porteria.\nA diferència del Mallorca, Setién va canviar tot l'equip amb l'única excepció de Víctor Marco, però els vermells no saberen imposar-se enmig de la confusió típica amb els carrusels de canvis. Així, els dos equips intercanviaren cops. El primer a rematar fou Gerard Moreno, gràcies al servei d'una falta de Javi Márquez.\nPerò l'ocasió més clara fou per a Sandanza. El davanter del Lugo es va plantar sol davant Miño i en l'espera del defensa per retallar-lo féu que efectuàs un fluix xut que l'ex del Barça B neutralitzà. Al voltant del minut 75 Oltra féu entrar Thomas i Alfaro, i l'equip canvià la fesomia. El ghanès va imposar la seva llei al centre del camp i el domini de l'esfèrica es va tenyir de vermell. Això va permetre al Mallorca apropar-se a la porteria del Lugo i a N'Sue superar Hugo Mallo amb un xut des de fora de l'àrea. Però Javi Rey va robar una pilota a l'àrea del Mallorca i va cedir a Laro Setién, fill del tècnic local, perquè fes pujar l'empat.


PAÍSDEVINS ❖ VINS DE CATALUNYA ❦ DO CAVA ❦ DO CATALUNYA ❦ DO PENEDÈS ❖ PINORD VINS I CAVES ❖ PINORD PENEDÈS ❖ PINORD PRIORAT ❖ ❖ PINORD VINS I CAVES ❖ PINORD PENEDÈS ❖ PINORD PRIORAT ❖ ❖ PINORD VINS I CAVES ❖ PINORD PENEDÈS ❖ PINORD PRIORAT ❖ ❖ PINORD VINS I CAVES ❖ PINORD PENEDÈS ❖ PINORD PRIORAT ❖ ❖ PINORD VINS I CAVES ❖ PINORD PENEDÈS ❖ PINORD PRIORAT ❖ ❖ PAÍSDEVINS, ELS MILLORS VINS DE CATALUNYA ❖ ❖ PAÍSDEVINS, ELS MILLORS VINS DE CATALUNYA ❖ ❖ PAÍSDEVINS, ELS MILLORS VINS DE CATALUNYA ❖ ❖ PAÍSDEVINS, ELS MILLORS VINS DE CATALUNYA ❖ ❖ PAÍSDEVINS, ELS MILLORS VINS DE CATALUNYA ❖ ❖ PINORD VINS I CAVES ❖ PINORD PENEDÈS ❖ PINORD PRIORAT ❖ ❖ PINORD VINS I CAVES ❖ PINORD PENEDÈS ❖ PINORD PRIORAT ❖ ❖ PINORD VINS I CAVES ❖ PINORD PENEDÈS ❖ PINORD PRIORAT ❖ ❖ PINORD VINS I CAVES ❖ PINORD PENEDÈS ❖ PINORD PRIORAT ❖ ❖ PINORD VINS I CAVES ❖ PINORD PENEDÈS ❖ PINORD PRIORAT ❖ PAÍSDEVINS pinord / vilafranca del penedès,\nPAÍSDEVINS ❖ VINS DE CATALUNYA ❦ DO CAVA ❦ DO CATALUNYA ❦ DO PENEDÈS ❖ PINORD VINS I CAVES ❖ PINORD PENEDÈS ❖ PINORD PRIORAT ❖ ❖ PINORD VINS I CAVES ❖ PINORD PENEDÈS ❖ PINORD PRIORAT ❖ ❖ PINORD VINS I CAVES ❖ PINORD PENEDÈS ❖ PINORD PRIORAT ❖ ❖ PINORD VINS I CAVES ❖ PINORD PENEDÈS ❖ PINORD PRIORAT ❖ ❖ PINORD VINS I CAVES ❖ PINORD PENEDÈS ❖ PINORD PRIORAT ❖ ❖ PAÍSDEVINS, ELS MILLORS VINS DE CATALUNYA ❖ ❖ PAÍSDEVINS, ELS MILLORS VINS DE CATALUNYA ❖ ❖ PAÍSDEVINS, ELS MILLORS VINS DE CATALUNYA ❖ ❖ PAÍSDEVINS, ELS MILLORS VINS DE CATALUNYA ❖ ❖ PAÍSDEVINS, ELS MILLORS VINS DE CATALUNYA ❖ ❖ PINORD VINS I CAVES ❖ PINORD PENEDÈS ❖ PINORD PRIORAT ❖ ❖ PINORD VINS I CAVES ❖ PINORD PENEDÈS ❖ PINORD PRIORAT ❖ ❖ PINORD VINS I CAVES ❖ PINORD PENEDÈS ❖ PINORD PRIORAT ❖ ❖ PINORD VINS I CAVES ❖ PINORD PENEDÈS ❖ PINORD PRIORAT ❖ ❖ PINORD VINS I CAVES ❖ PINORD PENEDÈS ❖ PINORD PRIORAT ❖\npinord / vilafranca del penedès,\nDia rere dia obrim les nostres portes amb un únic objectiu: oferir a clients i amics el millor de les nostres collites. A Bodegues Pinord elaborem i criem amb la màxima cura els nostres vins i caves, perquè vostè pugui gaudir de tots els seus aromes i sabors al degustar-los en la seva copa.\nBodegues Pinord és una empresa familiar que compta amb una llarga tradició vitivinícola. Actualment tres generacions treballem conjuntament, comptant amb l’inestimable ajut de grans professionals que contribueixen en l’elaboració i la criança dels vins i caves; sense oblidar-nos tampoc del mig centenar de col·laboradors dedicats a la venda i distribució dels nostres productes.\nA Vilafranca del Penedès estan situades les nostres bodegues on es realitza l’elaboració, la criança i l’embotellat dels nostres productes.\nAls voltants d’aquesta vila es troben les vinyes dels nostres avantpassats, als quals hem anat afegint-ne altres amb el transcurs del temps. En aquestes vinyes cultivem diferents varietats com: el Macabeu, el Xarel·lo, la Parellada, el Chardonnay o el Gewürztraminer entre les varietats de raïm blanc, i entre les de raïm negre podem destacar l’Ull de Llebre, la Garnatxa i les apreciades Merlot i Cabernet Sauvignon. Destacant que respecte aquestes dues darreres, Bodegues Pinord ha estat una de les pioneres en la introducció i en l’adaptació d’aquests ceps al Penedès\nLa Història de Bodegues Pinord es remunta a fa més de cent cinquanta anys, quan en el seu Mas de Sant Cugat de Sesgarrigues, la família Tetas, va començar a elaborar vins blancs i negres, amb els raïms de les seves pròpies vinyes, seguint ja llavors, els més tradicionals mètodes d’elaboració i criança, propis de la zona.\nDurant el 1942, en Josep Mª Tetas va fundar l’actual bodega instal·lant-la a Vilafranca del Penedès, a només quatre quilòmetres de la finca original. Aquesta bodega és l’hereva dels mètodes tradicionals familiars, creixent constantment des de la seva fundació i convertint-se avui en dia en una de les més reputades bodegues de tot el país.\nAviat, els primers vins començaren a agafar nom i prestigi, donada la seva alta qualitat d’elaboració, des de llavors, any rere any i generació rere generació, les vinyes de la família han anat creixent, les varietats autòctones han evolucionat sensiblement, i el nom de la família ha quedat lligat al del vi del Penedès d’una forma inseparable. En aquests moments Pinord compte amb unes instal·lacions amb capacitat d’elaborar més de cinc milions d’ampolla a l’any, però conservant sempre el segell de producció familiar. El nostre grup d’enòlegs i un laboratori d’anàlisi i de control de qualitat dotat dels mitjans més moderns, fan compatible avui l’ancestral tradició familiar amb els més exigents controls de qualitat, d’elaboració i de salubritat.\n© PINORD & GOURMETCATALUNYA&PAISDEVINS\nTel (+34) 938 903 066\nPinord S’ ADREÇA AL MERCAT JOVE AMB “Diorama”\nEcològics, monovarietals de qualitat i amb un pack especialment pensat per als bons aficionats joves (.. o no! )\nEl celler de Vilafranca ha presentat la col·lecció de vins Diorama, que vol apropar els vins a un públic que s’inicia, vins joves per a gent jove, de 25 a 35 anys, i amb preus a la seva mida. Pinord aclareix que els vins de Diorama "també va adreçats als consumidors experts que desitgen apropar‐se a l’agricultura ecològica i als monovarietals joves d’alt nivell tan per la qualitat de cadascuna de les varietats, com pel seu tipus de cultiu ‐ecològic‐ i per la seva elaboració, que dóna com a resultat final uns vins d’un alt nivell organolèptic"\nLa col·lecció es presenta en un estoig de luxe i ve acompanyada per un mostrari d’aromes per ajudar al consumidor a familiaritzar-s’hi i a distingir-les. Diorama aposta perquè el consumidor identifiqui cada tipologia de raïm i les seves aromes amb el vi que en resulta.\nLa col·lecció està formada per sis vins monovarietals procedents de vinyes ecològiques, que presenten unes aromes característiques, fàcils de percebre i de diferenciar. D’aquesta manera, trobem les varietats de sirà, merlot, blanc chardonnay, cabernet rosat, garnatxa blanca i garnatxa negra.. Les etiquetes de les ampolles responen amb colors alegres i formes geomètriques ben diverses composant la imatge d’un raïm amb els colors més propis de cada varietat. Totes mantenen un disseny modern i de color.\nVi procedent de vinyes ecològiques. Una vegada recollides les raïms de la vinya, són portades al celler on es procedeix a un premsat ràpid per extreure el most flor. Es posa a fermentar a baixa temperatura durant unes tres setmanes i, a continuació es procedeix a la seva clarificació, filtració i estabilització abans de l'embotellat.\nArrossos de peix, Arrossos mixtos, Arrossos orientals, Xocolata, Crustacis, Amanides d'arròs, Amanides de pasta, Mol·luscs de petxina, Pasta amb salses marineres, Peix blanc, Peix lleuger, Pizza, Formatges fosos.\nMas Blanc de Pinord\nel Despertar d'un Somni\nPoques vegades tenim l’oportunitat de fer realitat el somni de tornar a començar… amb tota l’experiència que el transcurs dels anys ens ha fet guanyar.\nAquest es el cas de Mas Blanc. Una finca ben delimitada, a quatre passes del Bellmunt del Priorat, al costat de la carretera de Falset a Bellmunt, on tres generacions de viticultors han abocat els seus coneixements per a crear un nou i modèlic celler.\nEn terres del Priorat, un dels llocs més privilegiats del món per a fer un bon vi.\nAmb la mostra d’amor a la terra i compromís amb la natura que representa l’agricultura ecològica. Amb la millor tecnologia que ens ofereix la indústria del vi. I amb la ferma voluntat de fer bons vins. Gran vins. El 2004 hem obtingut per fi el resultat de tot aquest esforç:\nBALCONS i +7.\nEls priorats de Mas Blanc.\ndo cava, do catalunya, do penedès, doq priorat


El Centre Sanitari reorganitza l’horari per demanar cita pels especialistes – Solsona FM\nEl Centre Sanitari reorganitza l’horari per demanar cita pels especialistes\n26/08/2019 26/08/2019 solsonafm\t0 Comments\nSi fins ara les agendes s’obrien l’últim divendres de mes a partir de les 8 del matí, per primer cop aquesta setmana serà a la una del migdia. Amb aquest canvi, es vol evitar que coincideixin els usuaris que venen a fer analítiques, el nou horari d’obertura del CAP i les cues dels que acudien al Centre Sanitari per demanar cita pels especialistes.\nEl metge de capçalera és l’encarregat, quan ho creu convenient, de derivar els pacients a l’especialista corresponent. Habitualment, es pot lliurar el paper a recepció en el mateix moment i aconseguir cita. Amb tot, en alguns casos amb molta demanda i poques hores d’especialista, quan no es pot donar cita al mateix moment, caldrà esperar a l’obertura d’agendes l’últim divendres de mes a la una del migdia. Aquestes quedaran obertes fins que quedin plenes. El Centre Sanitari posa de relleu que a nivell de Catalunya hi ha una manca generalitzada de metges especialistes que fa que el CatSalut prioritzi cobrir primer els hospitals de referència amb la qual cosa els centres d’atenció primària no poden disposar de totes les hores que farien falta.\nL’única excepció a aquest nou sistema per demanar hora als especialistes és l’oftalmòleg, amb molta demanda. En aquest cas, cal lliurar la derivació del metge de capçalera a recepció i el personal del centre ja trucarà directament l’usuari per concertar cita.\n← Solsona millora l’enllumenat del Camp del Serra\nSolsona aplicarà un tractament fitosanitari a l’arbrat del nucli antic, la zona del Camp i el Vall Calent la matinada de divendres →


La història del Gran Teatre del Liceu comença el 1837 quan se situava en l'antic convent de Montsió (actual Portal de l'Àngel) per potenciar l'educació musical i tenir un lloc on estrenar les obres dels alumnes. El 1847 fou quan es mudà a la Rambla dels Caputxins, just al costat de l'Hostal Mare Nostrum, quan l'ajuntament li concedí la compra de l'edifici del convent dels trinitaris.\nFou financiat exclusivament per accionistes particulars, és per això que és l'únic teatre operístic que no té llotja reial ja que la Reina Isabel II s'abstingué de participar. Aquells que recolzaren econòmicament la construcció del teatre obtingueren un seient vitalici en el teatre. És aquest estrat social que el moviment anarquista veié com la representació de l'oligarquia dominant del moment; el que propicià els esdeveniments del 7 de novembre de 1893 quan Santiago Salvador precipità dues bombes Orsini al pati de butaques, causant una vintena de morts.\nEl Liceu ha cremat dues vegades al llarg de la seva història. La primera vegada fou el 9 d'Abril de 1861 a causa d'una llum d'oli mal apagada. D'aquell incendi tan sols en quedà l'estructura de pedra. La segona vegada no fou fins 1994 a causa d'un soldador que encengué el teló i deixà el Teatre del Liceu pràcticament arrassat. El Liceu visqué la seva època daurada durant els anys vint. Durant l'apogeu dels negocis tèxtils es redecorà i programà la millor selecció d'espectacles de tot el món, ja que el públic assistent també s'havia tornat el més exigent.\nDurant la Guerra Civil es nacionalitzà i canvià el seu nom a Teatre del Liceu – Teatre Nacional de catalunya i, actualment, és de titularitat pública patrocinat per la Generalitat de Catalunya, l'Ajuntament de Barcelona, la Diputació de Barcelona i el Ministeri de Cultura, i és administrat per la fundació Gran Teatre del Liceu.\n- Visita guiada: a les 10.00h, de dilluns a diumenge (1 hora i 10 minuts durada).\n- Visita no guiada: a les 11.30h, 12.00h, 12.30h i 13.00h, de dilluns a diumenge (20 minuts durada)\nPreus - Visita guiada 8,8 € - Visita no guiada 4,10 €\nHoraris: 10h a 13h\nImagenes de Gran Teatre del Liceu


Demanen penes de presó per un detingut durant l'acció del Tsunami al Camp Nou\nDemanen penes de presó per un detingut durant l’acció del Tsunami al Camp Nou\nEn Brian va ser detingut el 18 de desembre i, dies després, va tornar a ser detingut per una altra mobilització\nEn Brian, un jove detingut durant l’acció de protesta del Tsunami Democràtic al Camp Nou, s’enfronta a una acusació d’atemptat contra l’autoritat i de lesions per part la fiscalia, i dels mateixos delictes i desordres públics per part de la Generalitat. Així n’ha informat en una conferència de premsa el mateix detingut, el seu grup de suport i Alerta Solidària.\n🎙Brian, encausat per les protestes al Camp Nou durant el @tsunami_dem: "Per les meves idees estic en aquesta situació" pic.twitter.com/g3NS3uOgNU\n— Alerta Solidària (@AlertaSolidaria) September 3, 2020\nHan explicat que el mateix dia de la mobilització del Camp Nou -18 de desembre de 2019- va ser detingut amb 8 altres persones. Va quedar en llibertat sense mesures cautelars, però pocs dies després va tornar a ser detingut per una altra mobilització: la concentració contra el consell de ministres espanyol a Barcelona del 21 de desembre de 2018.\nEl grup de suport i Alerta Solidària diuen que cadascuna de les acusacions són producte ‘d’una persecució política per part de l’estat i que consta de la complicitat de la Generalitat de Catalunya’. ‘Una persecució que es perpetua en el temps, que patim cada cop que fem nostres els carrers i que vulnera els drets socials de totes’. És per això que en demanen l’absolució i la retirada de l’acusació particular de la Generalitat de totes les causes obertes ‘contra les represaliades i dissidents d’aquest estat opressor’.


Redacció, Montornès\t| Actualitzat el 26 Octubre 2018 a les 10:19\nUn centenar de persones es van mobilitzar dimecres al matí. Foto: Línia\nUn centenar de veïns de Montornès Nord van tornar a sortir dimecres al carrer per aturar l’imminent tancament de l’única sucursal que el BBVA té al barri. Abans de donar per finalitzada la protesta, que va tenir lloc a l’avinguda Onze de Setembre, els membres de la Comissió de Convivència de Montornès Nord van entregar als responsables del banc més de mil signatures a favor de la seva causa.\n“Lluitem perquè aquesta sucursal dona servei a 90 pensionistes amb problemes de mobilitat que tindran greus problemes per accedir als serveis bancaris si tanca l’única oficina que hi ha al barri”. D’aquesta manera argumenta Francicso Álvarez, membre de la Comissió de Convivència de Montornès Nord, a Línia Vallès la causa de la reivindicació veïnal.\nSegons Álvarez, el seu objectiu és evitar que l’oficina bancària marxi del barri, però si no ho aconsegueixen, intentaran “endarrerir el tancament”, perquè els van dir “que ho farien el 25 de novembre i coincideix amb el dia que es cobren les pensions”. Per la seva part, des del BBVA segueixen ferms en la idea de tancar la sucursal tot i que mantindran el caixer automàtic. D’altra banda, el regidor de Montornès Nord, Juanjo Fernández, va donar suport als veïns en la seva demanda i va explicar que no descarten buscar una altra entitat bancària que es comprometi a oferir els seus serveis al barri.


El règim municipal – Bases Manresa\nBases Manresa > La Manresa de 1892 > El règim municipal\nEl 26 de juny de 1890, la reina regent Maria Cristina, en nom del seu fill menor d’edat Alfons XIII, aprovava una nova llei electoral. Espanya tornava així al sufragi masculí universal, que havia estat retrògradament substituït pel sufragi censatari en la llei electoral de 18 de desembre de 1876. A efectes pràctics, la nova llei suposava que en les eleccions municipals hi podien votar «todos los españoles varones, mayores de 25 años, que se hallen en el pleno goce de sus derechos civiles y sean vecinos de un Municipio, en el que cuenten dos años al menos de residencia». Dit d’una altra manera, el cens passava a tot Espanya de 800.000 electors a més de 5 milions.\nTanmateix, i malgrat que el nombre d’electors s’ampliava considerablement, les persones susceptibles de poder-se presentar com a concejal es mantenia segons l‘article 41 de la llei municipal del 2 d’octubre de 1877, que fixava que «Serán elegibles en las poblaciones mayores de 1.000 vecinos, los electores que además de llevar cuatro años por lo menos de residencia fija en el término municipal, paguen una cuota directa de las que comprendan en la localidad los dos primeros tercios de las listas de contribuyentes por el impuesto territorial y por el de subsidio industrial y de comercio […]». A la pràctica, això volia dir que només es podien presentar a les eleccions municipals els dos primers terços dels homes que pagaven més impostos al municipi, que en el cas de les eleccions municipals de 1889 a Manresa eren 468 homes, que representaven el 2,3% dels habitants de la ciutat.\nPer altra banda, i seguint allò que preveia la llei municipal de 1877, com que Manresa comptava amb entre 22.000 i 24.000 habitants l’any 1891, li tocava tenir un Ajuntament compost per un alcalde, cinc tinents d’alcalde i divuit regidors, és a dir, vint-i-quatre persones que rebien el nom genèric de concejales. A més de l’Ajuntament, també existia la Junta Municipal, formada pels consellers i per vint-i-quatre persones més anomenades vocals associats. Aquest vocals eren elegits per sorteig d’entre «todos los vecinos que hayan de contribuir por repartimiento á sufragar las cargas municipales». Així doncs, de nou veiem que només aquells ciutadans que pagaven impostos podien formar part dels quaranta-vuit homes que prenien les decisions municipals.\nLa funció més important de l’Ajuntament era elaborar el pressupost municipal, que havia de ser aprovat per la Junta Municipal, la qual també n’havia d’auditar els comptes. A més del pressupost, l’Ajuntament tenia sota el seu poder la policia municipal, els bombers, les directrius sanitàries, la instrucció pública (ensenyament), l’abastament d’aigua potable, el cementiri, l’escorxador, la pavimentació i manteniment de la via pública, l’enllumenat, el mercat i els consums, etc. Cal indicar que atès que el consistori municipal estava format pels majors contribuents de la ciutat, és a dir, fabricants, hisendats, comerciants, professionals liberals, etc., és obvi que en la majoria de decisions que prenia l’Ajuntament tendien a afavorir els seus interessos particulars més que no pas els de la ciutadania manresana en conjunt.\nEls càrrecs de l’Ajuntament es renovaven per meitats de dos en dos anys, és a dir, que cada dos anys hi havia noves eleccions municipals que servien per renovar la meitat dels càrrecs del consistori. Per últim, i per si el sistema d’elecció de càrrecs municipals de finals del segle XIX encara no ens semblava prou injust amb la mentalitat actual, cal dir que l’Alcalde de Manresa, atès que la ciutat era cap de partit judicial, podia ser nombrat directament pel rei d’entre tots els consellers elegits. És important indicar que comptar almenys amb l’aquiescència del governador de Barcelona, que actuava en nom del rei, era un fet necessari alhora d’escollir l’alcalde de la ciutat.\nAixí doncs, les eleccions municipals del diumenge 10 de maig de 1891 va ser les primeres que es van fer per elegir la corporació municipal amb la nova llei electoral de 1890. Manresa comptava amb 5 col·legis electorals, que van obrir al públic a les 08:00 i van tancar a les 16:00, i en què s’havien d’escollir 16 consellers. El percentatge de participació va ser del 45,95% del cens. Malgrat que avui dia ens pugui semblar una participació molt baixa, val a dir que va ser la més alta del període 1891-1899, en què de mitjana va ser del 31,57%, assolint-se només l’11,13% l’any 1895. Després de les eleccions del dia 10 de maig, l’1 de juliol de 1891 es va constituir el nou Ajuntament, que cal tenir present que substituïa el que s’havia creat interinament el 26 de juliol de 1890 per Reial Ordre. A principis d’estiu d’aquell any, els obrers de Manresa es van declarar en vaga, i una de les conseqüències del malestar social va ser la substitució del consistori encapçalat pel liberal Joaquim Solà i Solernou per un altre amb el conservador Pere Arderiu i Brugués al capdavant. Així, la constitució oficial del nou Ajuntament de l’1 de juliol de 1891, tenia els següents càrrecs:\nAlcalde: Pere Arderiu i Brugués.\nTinents d’alcalde: Joaquim Soler i Arola, Fruitós Sanmartí i Xipell, Josep Coll i Barrera, Llogari Torrens i Serra i Josep Bosch i Carreras.\nRegidors: Josep Bros i Ristol, Bartomeu Bartumeu i Antúnez, Ignasi Oms i Cornet, Antoni Sala i Font, Salvador Balaguer i Enrich, Josep Verdagué i Solé, Antoni Farreras i Cantarell, Pere Carol i Martí, Josep Firmat i Cano, Àngel Ferrer i Graner, Onofre Serra i Orriols, Antoni Horta i Camps, Lluís Riera i Gomis, Isidre Rovira i Playà, Ignasi Solà i Camprubí, Hemenegild Pons i Puig, Manuel Masnou i Esteve i Maurici Casasayas i Brucart.\nFotografia de l’advocat manresà Pere Arderiu i Brugués, adscrit al partit conservador i alcalde de Manresa en el moment de celebració de l’assemblea que va aprovar les Bases. Font: Arxiu Comarcal del Bages\nAquest va ser el consistori que el dia 23 de març de 1892, en sessió ordinària presidida per l’alcalde accidental Josep Coll i Barrera, va aprovar per unanimitat la cessió del saló de sessions de l’Ajuntament de Manresa per tal que els dies 25, 26 i 27 de març s’hi pogués celebrar primera assemblea de la Unió Catalanista. Cal destacar que la perseverança vers l’Ajuntament del vicepresident i del secretari de la Lliga Regionalista de Manresa Oleguer Miró i Borràs (Manresa, 1849 – 1926) i Lluís Espinalt i Padró (Manresa, 1871 – 1895) van ser claus perquè l’assemblea es pogués dur a terme a la ciutat. També cal destacar que l’alcalde accidental, el liberal conservador Josep Coll i Barrera, així com el regidor liberal fusionista Pere Carol i Martí, eren socis de la Lliga Regional de Manresa. Aquesta afiliació catalanista dels dos càrrecs del consistori municipal també deurien ser d’ajuda en la cessió de la Sala de sessions de l’Ajuntament de Manresa. A continuació es mostren les cinc pàgines de la sessió de 23 de març de 1892, conservades a l’Arxiu Comarcal del Bages, on s’explica a bastament la deliberació de la cessió de la sala, que s’ha ressaltat de color groc.\nPrimera pàgina de la sessió ordinària de l’Ajuntament de Manresa de 23 de març de 1892 en què es va decidir cedir la Sala de sessions a la Unió Catalanista per tal que hi pogués dur a terme la seva primera assemblea els dies 25, 26 i 27 de març. Font: Arxiu Comarcal del Bages\nSegona pàgina de la sessió ordinària de l’Ajuntament de Manresa de 23 de març de 1892 en què es va decidir cedir la Sala de sessions a la Unió Catalanista per tal que hi pogués dur a terme la seva primera assemblea els dies 25, 26 i 27 de març. Font: Arxiu Comarcal del Bages\nTercera pàgina de la sessió ordinària de l’Ajuntament de Manresa de 23 de març de 1892 en què es va decidir cedir la Sala de sessions a la Unió Catalanista per tal que hi pogués dur a terme la seva primera assemblea els dies 25, 26 i 27 de març. Font: Arxiu Comarcal del Bages\nQuarta pàgina de la sessió ordinària de l’Ajuntament de Manresa de 23 de març de 1892 en què es va decidir cedir la Sala de sessions a la Unió Catalanista per tal que hi pogués dur a terme la seva primera assemblea els dies 25, 26 i 27 de març. Font: Arxiu Comarcal del Bages\nCinquena pàgina de la sessió ordinària de l’Ajuntament de Manresa de 23 de març de 1892 en què es va decidir cedir la Sala de sessions a la Unió Catalanista per tal que hi pogués dur a terme la seva primera assemblea els dies 25, 26 i 27 de març. Font: Arxiu Comarcal del Bages


Arrenquen la 6a Mostra del Transport i el Martotren a Ca n’Oliveres\nPàgina principal >> Societat >> Arrenquen la 6a Mostra del Transport i el Martotren a Ca n’Oliveres\nCa n’Oliveres acull, durant tot el cap de setmana, la 6a Mostra del Transport i el Martotren, la Fira de Maquetisme Ferroviari. Aquest migdia se n’ha fet la inauguració, a càrrec de l’alcalde de Martorell, Xavier Fonollosa, acompanyat dels regidors de l’equip de govern.\nUn dels atractius principals de l’acte ha estat la presentació del SEAT Tarraco per part del concessionari Martorell Motor. Tal com apunta el regidor de Promoció Econòmica, Lluís Amat, “és la primera vegada que es presenta un cotxe a Martorell”. Amat ha destacat “el punt de modernitat” dels vehicles de la Fira del Motor, ja que “intenten ser més respectuosos amb el medi ambient”.\nPel que fa al Martotren, la fira que organitzen els Amics del Ferrocarril de Martorell, la novetat és que ha esdevingut una cita anual, mentre que fins ara es feia cada dos anys. Segons Amat, s’ha anat consolidant i, per això, “cada vegada hi ha més estands i es va fent més gran i amb més ressò”. Una prova d’aquesta consolidació és que, enguany, hi participa una associació de Perpinyà.\nEl regidor de Promoció Econòmica reconeix que el Martotren té “una competència molt propera”: la fira Lleida Expotren. “Volem arribar al seu nivell, perquè a Martorell el tren té una significació històrica molt important”, assegura Amat.\nAquesta edició del Martotren compta amb 2.300 metres quadrats, una cinquantena d’estands i noves maquetes modulars, a més d’un gran ventall de material nou i de segona mà relacionat amb el món del tren. Com a valor afegit, un dels expositors de la fira, Märklin, ha organitzat una gimcana al Mercat Municipal per entrar en un sorteig. Demà a les 12.00h, els responsables de l’estand de Märklin repartiran un total d’11 premis.\nL’horari per visitar el Martotren i la Fira del Motor aquest dissabte és de 10.00 a 21.00h. Demà, diumenge, el Martotren estarà obert de 10.00 a 14.00h i la Fira del Motor, de 10.00 a 21.00h.\n30a Campanya ‘Una casa, una flor’\nCom cada any, els treballadors del Centre Ocupacional Can Serra han organitzat la campanya de sensibilització ‘Una casa, una flor’. Durant aquest cap de setmana, tothom qui vulgui pot passar per Ca n’Oliveres a recollir una planta, produïda als vivers municipals de Can Serra. El regidor Lluís Amat encoratja els veïns i veïnes de Martorell a recollir la seva flor “amb ànima social”.\nEls Pressupostos Participatius, presents a la Fira\nLa Fira de Primavera és un bon moment per votar als Pressupostos Participatius 2019. Avui, Ca n’Oliveres compta amb un estand dedicat a aquesta campanya, en què els martorellencs poden escollir entre 3 i 5 propostes de les 27 disponibles. Demà, aquest estand es traslladarà a El Círcol, on es podrà votar durant tot el matí. A més, tal com explica la regidora de Participació, Míriam Riera, els estands inclouen un fotomaton. “La gent es podrà fer fotos i emportar-se-les de record, amb un codi QR per poder-les descarregar”, diu Riera.


Records propers | TREBALL de VIDA\nEm deixat de costat, una mica, altres activitats habituals, però ja tornarem.\nHa calgut un temps d’espera, reflexió, critica, autocrítica, baixar els bioritmes, descansar, analitzar, programar nous objectius, carregar piles, i voler i voler i voler i voler i voler …………………..continuar.\nHam tot això i altres coses més… hem guanyat temps al temps.\nEns varen fer millores estructurals al local, hem guanyat un parell de metres útils al espai.\nLa novetat propera mes grossa és que ens plantegem de canviar de Junta, per intentar canviar la actual línia de acció de l’associació.


Política de privacitat - Reparacions i recanvis Sayol,s.l.\nAquesta és la política de privacitat de Reparacions i recanvis Sayol,s.l.. La vostra privacitat és molt important per a nosaltres i, a través d’aquesta política, volem aclarir quines dades personals processem per a tu, per què, per quant de temps les processem i com pots exercir els teus drets per gestionar-les.\nReparacions i recanvis Sayol,s.l.\nAdreça: C./Aribau 230-240, planta 7ena, despatx M\nadreça de correu electrònic (assumptes de privadesa):\nReparacions i recanvis Sayol,s.l. complirà els següents principis per regular el tractament de les dades de caràcter personal que:\nLes teves dades personals només seran accessibles pel personal qualificat de Reparacions i recanvis Sayol,s.l. que les hagi de tractar.\nEl processament es pot basar en el consentiment que has proporcionat en relació amb les activitats de Reparacions i recanvis Sayol,s.l..


Política de Cookies - Alfamedic\nCookie és un fitxer que es descarrega al vostre ordinador en accedir a determinades pàgines web. Les galetes permeten a una pàgina web, entre altres coses, emmagatzemar i recuperar informació sobre els hàbits de navegació d’un usuari o del seu equip i, depenent de la informació que continguin i de la manera com utilitzi el seu equip, es poden utilitzar per reconèixer a l’usuari. El navegador de l’usuari memoritza cookies al disc dur només durant la sessió actual ocupant un espai de memòria mínim i no perjudicant l’ordinador. Les galetes no contenen cap tipus d’informació personal específica, i la majoria s’esborren del disc dur en finalitzar la sessió de navegador (les anomenades galetes de sessió). La majoria dels navegadors accepten com a estàndard les galetes i, amb independència de les mateixes, permeten o impedeixen en els ajustaments de seguretat les galetes temporals o memoritzades. Sense el vostre exprés consentiment –mitjançant l’activació de les cookies al vostre navegador– aquest lloc web no enllaçarà a les cookies les dades memoritzades amb les vostres dades personals proporcionades en el moment del registre o la compra.\nQUINS TIPUS DE COOKIES UTILITZEM EN AQUEST LLOC WEB?\nAquest lloc web utilitza cookies que permeten el funcionament i la prestació dels serveis oferts al mateix. Seguint les directrius de l’Agència Espanyola de Protecció de Dades procedim a detallar l’ús de cookies que fa aquesta web per tal d’informar-vos amb la màxima exactitud possible.\n• Aquest lloc web utilitza les cookies pròpies:\nCookies tècniques: Són aquelles que permeten a l’usuari la navegació a través d’una pàgina web, plataforma o aplicació i la utilització de les diferents opcions o serveis que hi hagi, incloent-hi aquelles que l’editor utilitza per permetre la gestió i operativa de la pàgina web i habilitar les seves funcions i serveis, com ara controlar el trànsit i la comunicació de dades, identificar la sessió, accedir a parts d’accés restringit, recordar els elements que integren una comanda, realitzar el procés de compra d’una comanda, gestionar el pagament , controlar el frau vinculat a la seguretat del servei, realitzar la sol·licitud d’inscripció o participació en un esdeveniment, comptar visites a efectes de la facturació de llicències del programari amb què funciona el servei (lloc web, plataforma o aplicació), utilitzar elements de seguretat durant la navegació, emmagatzemar continguts per a la difusió de vídeos o so, habilitar continguts dinàmics (per exemple, animació de càrrega de text o imatge) o compartir continguts a través de xarxes socials.\nCookies de personalització: són aquelles que permeten recordar informació perquè l’usuari accedeixi al servei amb determinades característiques que poden diferenciar la seva experiència de la d’altres usuaris, com ara l’idioma, el nombre de resultats a mostrar quan l’usuari fa una cerca, l’aspecte o contingut del servei en funció del tipus de navegador a través del qual lusuari accedeix al servei o de la regió des de la qual accedeix al servei, etc.\n• Aquest lloc web utilitza les següents cookies de tercers:\nGoogle Analytics: Emmagatzema cookies per poder elaborar estadístiques sobre el trànsit i el volum de visites d’aquesta web. En utilitzar aquest lloc web està consentint el tractament d’informació sobre vostè per Google. Per tant, l’exercici de qualsevol dret en aquest sentit ho haurà de fer comunicant directament amb Google.\nXarxes sociales: Cada xarxa social utilitza les seves pròpies galetes perquè pugueu punxar en botons del tipus M’agrada o Compartir.\nIdentificació/nom de la cookie\nTécnica Tercer: Google UULE 1 día Cookie associada al servei de Google Maps. Permet la geolocalització de la nostra Clínica a la secció corresponent d’aquest lloc web\nTécnica Propia viewed_cookie_policy 1 any Cookies d’ús intern necessari per al funcionament de la visualització de la política de galetes de la web.\nEn desactivar cookies, alguns dels serveis disponibles podrien deixar d’estar operatius. La manera de deshabilitar les galetes és diferent per a cada navegador, però normalment es pot fer des del menú Eines o Opcions. També podeu consultar el menú d’Ajuda del navegador on podeu trobar instruccions. L’usuari podrà en qualsevol moment triar quines cookies vol que funcionin en aquest lloc web.\n• Safari per iOS (dispositius iPhone y iPad): http://help.opera.com/Linux/10.50/en/cookies.html\nMes informació relativa a la protecció de les seves dades personals en nostra Política de Privacitat.\nL’editor es reserva el dret de canviar aquesta política de cookies si es fan canvis en la configuració i/o ús d’aquestes. Es publicarà una versió actualitzada en aquesta pàgina web.


Mostres Arquitectura Casa Gurrea\nAmb la premissa bàsica d’un pressupost molt ajustat, s’opta per enderrocar tots els volums i envans interiors existents en PB, per tal d’obtenir un espai diàfan.\nEn aquest “nou” espai resultant, només es manté l’escala original, a les parets de la qual s’hi retallen uns forats per aguditzar el creuament de visuals i permetre que s’hi escoli la llum provinent de la nova lluerna que s’obrirà a la teulada.\nProper a la façana del carrer es construeix un únic volum baix que conté un lavabo separant la zona d’accés de la sala. El sostre original, es percep complet al llarg de tota la PB ajudant a reforçar la sensació d’amplitud.\nEn l’àmbit proper al pati es disposa la cuina-menjador que a través d’una gran balconera replegable possibilita una millor relació interior-exterior. Una escletxa de llum al sostre d’aquest àmbit marca el límit entre el sostre original i el nou, al seu damunt en resulta un terrat en P1.\nA P1 es manté l’estructura i distribució originals, inclosos els paviments hidràulics.\nMAV 7 8 87 04/2015\nAnna Bonet Esteve\nBerta Fusté Suñé\nRoger Sauquet Llonch\nXavier Sauquet Canet\nCarrer Gurrea 32, Sabadell


Dijous, 22 juliol 2021. 03:00. Redacció AnoiaDiari.\nEn un comunicat, els republicans ataquen al govern de Marc Castells i asseguren que "s'ha endeutat amb més de quatre milions d'euros" els darrers dos anys. Segons ERC, "l govern municipal cobra l'IBI més car de Catalunya als igualadins i en lloc de reduir deute el que fan és crear-ne més". Insisteixen que "Igualada és la ciutat mitjana amb els impostos més alts de Catalunya".\nEls republicans comparen la gestió municipal d'Igualada amb la de ciutats similars. Posen d'exemple "altres ciutats mitjanes com Olot, Tortosa, Esplugues, Figueres, Vilafranca del Penedès i Castelldefels, que han reduït molt més el seu deute i amb uns impostos molt més baixos que Igualada". Exposen que "de mitjana a Igualada cada ciutadà paga 489 euros d'IBI mentre que a Esplugues de Llobregat paguen 336, a Figueres paguen 342, a Vilafranca del Penedès paguen 314, a Olot paguen 297, a Tortosa paguen 260 i a Castelldefels paguen 298 euros". Conclouen que "els municipis similars a Igualada paguen al voltant d'uns 200 euros menys per ciutadà i han reduït el deute en molt major grau".\nERC remarca que "totes les dades són públiques i es poden consultar". La setmana passada Castells destacava la reducció de 22 milions d'euros des del 2012, l'any en el qual l'actual govern -aleshores CiU- va assumir les regnes de l'Ajuntament. El batlle ha indicat que "tots els semàfors ara estan en verd" i la setmana passada avançava que enguany pot procedir a una rebaixa de l'IBI.\nEls republicans exposen que -en la comparativa amb altres municipis grans- "Esplugues de Llobregat ha reduït un 49,11% el seu deute, Figueres ha reduït un 39,36%% el seu deute, Vilafranca del Penedès ha reduït un 46,92% el seu deute, Olot ha reduït un 56,68% el seu deute, Tortosa ha reduït un 46,51% el seu deute i Castelldefels ha reduït un 70,16% el seu deute, tots aquests municipis amb un IBI més baix que a Igualada, on s'ha reduït menys el deute: en total, un 37,7%".\n23 de juliol 2021.13:12h\nSenyors de ERC, del que dieu segurament que teniu raó pro heu fet balanç del deute que va deixar els socialistes (Aymemi) “per cert els vostres socis a Madrid” i el deute actual.\nBé, abans... Llegir més de jutjar als veïns i possibles socis en un futur caldria que miréssiu dins de casa vostra i quant tingueu casa vostra arreglada podeu demanar explicacions als demes; “Al cierre de 2020, Cataluña contaba con una deuda pública de 80.015 millones de euros”\n“La deuda «autonómica» per cápita de los catalanes, la más alta de toda España: 10.425 euros por persona, según un estudio publicado por EAE Business School este jueves”\nM’ho expliques ho t’ho dic\n1 El toc de queda s'amplia a Igualada i s'acaba a Vilanova 3625 lectures\n2 L'incendi de Santa Coloma-Bellprat ja afecta unes 1.000 hectàrees 2885 lectures\n4 El monument al general Vives, el darrer símbol feixista d’Igualada 2056 lectures\n7 Alcaldes i Bombers demanen a pagesos de Tous i Miralles que llaurin els camps per parar el foc 1074 lectures


Menys places i més abandonament: el repte de la protectora de Mataró - Animalados\n11 juny, 2017 /0 Comentaris/a /per Info Tinc un Gos\nSilvia Serra va arrencar contundent i positiva la primera Jornada de Conscienciació Animal a favor de la Fundació Daina. Des de primera hora del matí, entre els assistents (majoritàriament dones) es va fer evident l’interès per uns ponents molt arrelats a la realitat de la qual parlarien. La pròpia Serra reconeix que el tancament d’una de les seus de la Societat Protectora d’Animals de Mataró (Spam) no implica que desatenguin els gats, ja que ha estat possible construir una gatera. “És una pena que es perdin places per a animals abandonats quan les xifres demostren que el seu nombre creix”.\nLa protectora de Mataró en les seves més de quatre dècades de vida ha superat molts reptes i tot apunta al fet que no solament s’han recuperat dels últims reptes si no que amb la lliçó apresa se’n planteja de nous. Una professional que treballa com auxiliar tècnica veterinària (ATV) a la protectora va donar el tret de sortida de les 12 hores amb una ponència brillant. En un dificilíssim equilibri entre la crua realitat, la dimensió de la tragèdia i el respecte als assistents ens vam donar de cara amb les conseqüències de l’abandó de gats. Una imatge després d’una altra dóna fe dels miracles que proveeixen les bones protectores i la necessitat d’exigir major contundència amb els delinqüents que deixen a la seva sort a les fràgils mixetes. Treure endavant un refugi, una protectora, és un dels esports de risc més perillosos que un pugui afrontar. Sense arribar mai a cobrar prou per justificar l’excentricitat els resultats positius són sempre morals i els negatius poden ser de qualsevol tipus. Ens emplacem més endavant per estendre’ns en la comunicació de Clara Busquets que sens dubte ha de difondre el seu treball de llarg a llarg del territori.\nLa presidenta de la Plataforma Gatera, Agnès Dufau, també va participar en les jornades, aprofundint una mica més en la gestió municipal de les colònies felines on queda molt per fer. A més, hi ha molt per preservar, ja que certes decisions mercantilistes estan ensorrant treballs impecables que s’havien aconseguit realitzar.\nDes d’Animalados us convidem a seguir els projectes felins, gossers i d’altres espècies amb els quals la Spam de Mataró se sent compromesa.\nTags: gats, protectores\nhttp://www.animalados.com/wp-content/uploads/2017/06/IMG_20170601_101539.jpg 2240 3968 Info Tinc un Gos http://www.animalados.com/wp-content/uploads/2018/12/logo-animalados.png Info Tinc un Gos2017-06-11 21:13:392017-06-11 21:13:39Menys places i més abandonament: el repte de la protectora de Mataró\nVolem parcs dignes pels nostres gossos! Els secrets de les protectores contra els cops de calor


Comunicat - Aturada General 3 d'octubre - BÀSQUET CLUB SANT JOAN DESPÍ\nEscoleta i Equips\nby webadmin · 2 d'octubre de 2017\nEl BCSJD es suma a l’aturada de país per rebutjar la violència exercida I’1 d’octubre per la guàrdia civil i la policia nacional contra els ciutadans i ciutadanes de Catalunya.\nAmb motiu dels episodis de violència, injustificada i injustificable exercida a Catalunya I’1 d’octubre per la guàrdia civil i la policia nacional, manifestem el nostre rebuig, la nostra indignació i la nostra condemna més enèrgica.\nAl BCSJD creiem que I’ús de la força contra els ciutadans i ciutadanes és intolerable en democracia i que la violència, per definició, no pot ser mai proporcionada.\nMés enllá de les diverses posicions polítiques de totes les persones que integren la Junta Directiva del BCSJD, coincidim a reiterar que l’única via possible en qualsevol conflicte és el diàleg i no ens cansarem de reivindicar-lo com a única arma legitima en democràcia.\nPer tot això, el Bàsquet Club Sant Joan Despí es suma a l’aturada de país prevista per demà 3 octubre i aturarà tota la seva activitat.\nPrevious story El júnior ‘A’ masculí jugarà a Preferent\nTweets by BCSJD


La presidenta del Govern de les Illes, Francina Armengol, present avui a la inauguració de la fira ITB de Berlín, ha mantingut un encontre amb el ministre d’Energia, Turisme i Agenda Digital en el qual li ha traslladat el malestar de l’Executiu pel que fa a la decisió de la Mesa del Congrés dels Diputats de vetar la reforma del Règim Especial de les Illes Balears.\nArmengol ha comunicat a Álvaro Nadal la seva queixa formal davant una decisió que “afecta un tema que per als ciutadans de les Illes Balears és fonamental, en termes de mobilitat i connectivitat” i li ha expressat la seva voluntat que “faci extensiva la queixa a tot el Govern d’Espanya, al qual ja s’ha demanat una reunió per tractar aquesta qüestió”.\nEn aquest sentit, la Conselleria de Territori, Energia i Mobilitat ha demanat una reunió urgent amb el ministre de Foment per demanar explicacions sobre les conseqüències del rebuig a la tramitació d’un nou REB, al qual s’introduïen importants mesures per a la millora de la connectivitat per als residents a les Illes Balears, com ara una tarifa plana de 30 euros per als vols entre illes.\nLa responsable de l’Executiu ha proposat també a Nadal una modificació de la Llei d’arrendaments urbans que permeti al Govern de les Illes Balears millorar la seva actuació pel que fa al lloguer turístic i l’oferta d’habitatge per als residents a les Illes.\nArmengol ha recordat que la modificació del REB partia d’una Proposició de llei aprovada “per unanimitat de tots els grups parlamentaris” sobre un nou REB, al qual s’incorporava la tarifa plana i millores en les bonificacions per transport marítim; una decisió que comptava amb el compromís adquirit per l’anterior ministra de Foment, Ana Pastor, de dur a terme els tràmits necessaris davant la Unió Europea per tal que s’aprovàs.\nEl rebuig de la proposta del nou REB descarta també que el Govern de l’Estat es faci càrrec de la totalitat del 50% de descompte de residents en el transport marítim. Actualment, la seva aportació és de només el 25% de la totalitat del descompte, mentre que el Govern balear abona el 25% restant.\nMillorar la connectivitat a les Illes Balears:\nEl Govern de les Illes Balears continua treballant per aconseguir el vistiplau de Brussel·les que permeti autoritzar la tarifa plana. Tots els documents tècnics necessaris perquè s’estudiï i, en conseqüència, s’aprovi, ja s’han fet arribar al Ministeri.\nA més de la gestió, per primera vegada, dels tràmits tècnics i administratius per a l’aplicació de la tarifa plana entre illes, també s’està treballant per tal que el Ministeri rectifiqui i no rebaixi el descompte de resident per als viatges en grup anunciat a finals de 2016, i s’estan cercant mesures alternatives al control de les irregularitats que no suposin un increment de preu per als residents dels arxipèlags.\nD’altra banda, s’ha aconseguit que AENA apliqui una reducció de les taxes aeroportuàries al llarg dels propers 5 anys, del 2,2% anual, fet que ha de revertir en uns preus dels bitllets més reduïts.\nPel que fa al transport marítim, des del Govern es continua reivindicant que el Govern de l’Estat assumeixi la totalitat del 50% del descompte de resident i no el 25% que aporta ara, així com l’ampliació de la bonificació en el trasllat dels vehicles en els trajectes entre illes.